title: Kissakuusen koulu

text:
Yhtenäiskoulu muodostuu toistaiseksi (2016) kolmesta opetusyksiköstä:
Koulussa on runsas 270 oppilasta (2016).


title: Kissakuusen koulu

text: Kissakuusen yksikön (koulukeskuksen) viressä toimii Karttulan kirjasto. Kissakuusen koululle rakennetaan uusi koulurakennus Kissakuusentie 20:n tontille. Tätä ennen eli vuosina 2016–2018 Kissakuusen yksikkö toimii osin Karttulan koulukeskuksessa ja osin väistötiloissa entisellä valtion virastotalolla eli V-talolla.


title: Minna Canthin koulu

text: Minna Canthin koulu on Kuopion Niiralassa toimiva, alkujaan vuonna 1960 perustettu suomenkielinen yläkoulu (luokka-asteet 7–9). Koulua kävi 606 oppilasta (2016–2017), minkä lisäksi kymppiluokkaa kävi 10 henkeä.


title: Minna Canthin koulu

text: Aiemmin Minna Canthin yläasteen yhteydessä oli Minna Canthin lukio, jossa toimi myös ilmaisutaidon linja. Elokuussa 2015 tämä runsaan 300 oppilaan lukio yhdistettiin Kuopion yhteiskoulun musiikkilukion kanssa uudeksi Kuopion taidelukio Lumitiksi. Kuopion taidelukion sijoituspaikaksi tuli musiikkilukion käytössä ollut kiinteistö Minna Canthin kadulla.


title: Jynkänlahden koulu

text: Jynkänlahden koulu on Kuopion Jynkän kaupunginosassa toimiva, alkujaan vuonna 1968 (jolloin Jynkkä oli vielä osa Kuopion maalaiskuntaa, vuotta ennen liitosta kaupunkiin) rakennettu suomenkielinen yläkoulu (luokka-asteet 7–9). Koulurakennus peruskorjattiin vuosina 2004-2006. Koulussa oli syksyllä 2016 yhteensä 410 oppilasta.


title: Riistaveden koulu

text: Riistaveden koulu on Kuopion Riistaveden keskustaajamassa Melalahdessa toimiva suomenkielinen yläkoulu (luokka-asteet 7–9). Se kuuluu hallinnollisesti yhteen ja muodostaa yhtenäiskoulun Melalahden ja Vehkalammen alakoulujen kanssa. Näin muodostettua yhtenäiskoulua käy noin 290 oppilasta (2016). Riistaveden Nuorisotila Kormu sijaitsee koulurakennuksen yhteydessä.


title: Hatsalan klassillinen koulu

text: Hatsalan klassillinen koulu eli Hatsalan koulu on Kuopion Hatsalassa, valtatie 5:n (E63) ja Savon radan välisellä maa-alueella sijaitseva suomenkielinen yläkoulu (luokka-asteet 7–9). Koulua käy noin 770 oppilasta (2016–2017).


title: Kalevalan koulu

text: Kalevalan koulu oli heinäkuuhun 2016 saakka Kuopiossa kahdessa päätoimipisteessä toiminut suomenkielinen yhtenäiskoulu (luokka-asteet 1–9). Opetusyksiköt olivat Kalevalan yksikkö (Linnanpellonkadulla, Linnanpelto) ja Pohjantien yksikkö (Pohjantie 2). Oppilaita oli noin 400.


title: Kalevalan koulu

text: Lakkautuspäätöksen jälkeen koulun alakoulun oppilaat (luokka-asteet 1–6) sijoitettiin elokuussa 2016 alkavaa uutta lukuvuotta varten Pohjantien kouluun ja yläkoulun oppilaat Hatsalan klassilliseen kouluun.


title: Alainen Särkilampi

text: Alainen Särkilampi (myös Alanen Särkilampi ) on Pirkanmaalla Ikaalisissa Sisätön Juhtimäellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alainen Särkilampi on osa Liesijoen aluetta.


title: Alainen Särkilampi

text: Lammen pituus on 550 metriä, leveys 350 metriä ja sen pinta-ala on 13 hehtaaria. Se sijaitsee Seitsemisen kansallispuiston eteläpuolella ja Solastensuon Kaulinnevan lounaispuolella olevassa kangasmastossa. Liesijoki virtaa järven läpi pohjisesta etelään. Noin 350 metriä yläjuoksulla sijaitsee Ylinen Särkilampi ja 1,6 kilometriä alajuoksullepäin sijaitsee Särkijärvi. Siihen laskee pari lyhyttä pelto-ojaa ja itärantaan tulee luontainen oja, joka tuo lampeen Jaulinnevan tiheästi ojitetun eteläosan kuivatusvedet. Rantaviivan pituus on 1,7 kilometriä ja rannat ovat metsämaata. Länsirannalle ja kaakkoisrannalle ulottuvat kahden maatilan pellot ja lammella on niiden lisäksi seitsemän vapaa-ajan asuntoa. Niille johtaa tiet Juhtimäeltä pohjoiseen kulkevalta tieltä. Tie sivuaa lammen itärantoja.


title: Alainen Särkilampi

text: Alaisen Särkilammen läpi virtaava Liesijoki on Liesijärveltä Kyrösjärvelle ulottuvan melontareitin osa. Järven rannalla on vuokrattavana mökkejä ja majatalo.


title: Pitkälahden koulu

text: Pitkälahden koulu on Kuopion Pitkälahdessa toimiva, vuonna 1932 perustettu suomenkielinen alakoulu (luokka-asteet 1–6). Koulua käy noin 60 oppilasta. Koulun yhteydessä toimii päiväkoti esikouluineen ja neuvola.


title: Luettelo televisiosarjan Mr. Robot jaksoista

text: "Mr. Robot" on yhdysvaltalainen jännitysdraamasarja, jonka on luonut Sam Esmail. Sarjan päähenkilö on Elliot Alderson (Rami Malek), hakkeri ja kyberturvallisuusteknikko, joka kärsii sosiaalisesta fobiasta ja masennuksesta. Hänet värvää anarkisti nimeltä ”Mr. Robot” (Christian Slater), joka johtaa haktivistiryhmää fsociety. Ryhmän tavoitteena on poistaa kaikki velka iskemällä suurta yhtiötä, E Corpia, vastaan.


text: Sarjan ensimmäinen jakso tuli saataville useissa internet- ja VOD-palveluissa 27. toukokuuta 2015, ja sarjasta tilattiin toinen tuotantokausi, ennen kuin ensimmäistä jaksoa oli ehditty näyttää USA Networkillä 24. kesäkuuta 2015. Kaksitoista jaksoa sisältävä toinen tuotantokausi alkoi 13. heinäkuuta 2016. USA Network tilasi sarjasta kolmannen tuotantokauden 16. elokuuta 2016, ja se esitettiin vuonna 2017. Neljäs tuotantokausi tilattiin 13. joulukuuta 2017. Sarja on julkaistu myös DVD- ja Blu-ray-tallenteina.


title: Haapaniemen koulu

text: Haapaniemen koulu on Kuopion Haapaniemen kaupunginosan Mölymäellä, lähellä Kuopion keskuskenttää toimiva suomenkielinen alakoulu (luokka-asteet 1–6). Koulua käy noin 340 oppilasta.


title: Where’s My Perry?

text: Where’s My Perry? on Finias ja Ferb-teemainen spin-off-videopeli suositusta Disney Interactive Studiosin Where’s My Water?-videopelistä, päähenkilönään Finias ja Ferb#Nokkaeläin Perry. Se on pulmapeli jonka on kehittänyt Creature Feep ja julkaissut Disney Interactive Studiosin tytäryhtiö Disney Mobile. Peli julkaistiin iOS-alustoille 28. kesäkuuta 2012, Android-alustoille 18. heinäkuuta 2012 ja 10. joulukuuta 2013 Windows Phone-alustoille. Peli on saatavilla myös BlackBerry 10-alustoille. Pelin nykyversio on iOS-alustoilla 1.51, Android-alustoilla 1.4.0 ja Windows Phone-alustoilla 1.0.2.0.


title: Yhdysvaltain avoin tennisturnaus 2016 – miesten kaksinpeli

text:
Novak Đoković oli turnauksen puolustava mestari, mutta hän hävisi tänä vuonna loppuottelussa Stanislas Wawrinkalle.
 Bernard Tomic "(1. kierros)"
 Pablo Cuevas "(2. kierros)"
 Steve Johnson "(2. kierros)"
 John Isner "(3. kierros)"
 Ivo Karlović "(4. kierros)"
 Grigor Dimitrov "(4. kierros)"
 Kevin Anderson "(3. kierros)
 Lucas Pouille "(puolivälierät)"
 Philipp Kohlschreiber "(1. kierros, luovutti)"
 Jack Sock "(4. kierros)"
 Alexander Zverev "(2. kierros)"
 Martin Kližan "(1. kierros)"
 Sam Querrey "(1. kierros)"
 Gilles Simon "(2. kierros)"
 Albert Ramos-Viñolas "(2. kierros)"
 Benoît Paire "(2. kierros)"


title: Yhdysvaltain avoin tennisturnaus 2016 – naisten kaksinpeli

text: Flavia Pennetta voitti turnauksen vuonna 2015, mutta ei puolusta mestaruuttaan lopetettuaan uransa vuoden 2015 päätteeksi.


text:
Angelique Kerber voitti mestaruuden voitettuaan loppuottelussa Karolína Plíškován.
 Anastasija Pavljutšenkova "(3. kierros)"
 Barbora Strýcová "(1. kierros)"
 Jelena Vesnina "(3. kierros)"
 Kiki Bertens "(1. kierros)"
 Irina-Camelia Begu "(1. kierros)"
 Elina Svitolina "(3. kierros)"
 Darja Kasatkina "(1. kierros)"
 Belinda Bencic "(3. kierros)"
 Caroline Garcia "(3. kierros)"
 Laura Siegemund "(3. kierros)"
 Sara Errani "(1. kierros)"
 Coco Vandeweghe "(1. kierros)"
 Ana Ivanović "(1. kierros)"
 Misaki Doi "(1. kierros)"
 Tímea Babos "(3. kierros)"
 Mónica Puig "(1. kierros)"


title: Ylinen Särkilampi (Ikaalinen)

text: Ylinen Särkilampi on Pirkanmaalla Ikaalisissa Sisätön Juhtimäellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Särkilampi on osa Liesijoen aluetta.


title: Ylinen Särkilampi (Ikaalinen)

text: Lammen pituus on 350 metriä, leveys 150 metriä ja sen pinta-ala on 3 hehtaaria. Se sijaitsee Seitsemisen kanasallispuiston eteläpuolella heti Alaisen Särkilammen yläpuolella. Ympäristössä on ojitettuja soita, mutta lammen lähiympäristö on kangasmaastoa soistunutta itärantaa lukuun ottamatta. Liesijoki virtaa lammen läpi ja siihen laskee neljä suo-ojaa. Alajuoksulla on heti Alainen Särkilampi ja neljä kilometriä yläjuoksulle yhtyy Seitsemisjoki Liesijokeen. Sieltä 750 metriä yläjuoksulle sijaitsee Kettulammi. Rantaviivan pituus on 800 metriä. Itärannalla sijaitsee vapaa-ajan asunto, jolle johtaa tie Juhtimäeltä pohjoiseen kulkevalta tieltä.


title: Ylinen Särkilampi (Ikaalinen)

text: Lammen läpi virtaava Liesijoki on Liesijärveltä Kyrösjärvelle ulottuvan melontareitin osa.


title: Yhdysvaltain avoin tennisturnaus 2016 – naisten nelinpeli

text: Martina Hingis ja Sania Mirza voittivat turnauksen vuonna 2015, mutta he eivät pelanneet tänä vuonna yhdessä. Mirza pelasi Barbora Strýcován kanssa, mutta he hävisivät puolivälierissä. Hingis pelasi Coco Vandeweghen kanssa, ja he hävisivät välierissä. Molemmat parit hävisivät Caroline Garciaa ja Kristina Mladenovicia vastaan.


text:
Bethanie Mattek-Sands ja Lucie Šafářová voittivat mestaruuden päihittämällä loppuottelussa Garcian ja Mladenovicin.
 Raquel Atawo / Abigail Spears "(1. kierros)
 Vania King / Monica Niculescu "(3. kierros)
 Xu Yifan / Zheng Saisai "(3. kierros)
 Bethanie Mattek-Sands / Lucie Šafářová (mestarit)
 Andreja Klepač / Katarina Srebotnik "(puolivälierät)
 Darija Jurak / Anastasia Rodionova "(2. kierros)
 Kiki Bertens / Johanna Larsson "(2. kierros)
 Barbora Krejčíková / Kateřina Siniaková "(puolivälierät)


title: Yhdysvaltain avoin tennisturnaus 2016 – miesten nelinpeli

text:
Pierre-Hugues Herbert ja Nicolas Mahut olivat puolustava mestaripari, mutta he hävisivät välierissä parille Jamie Murray ja Bruno Soares. Murray ja Soares voittivat lopulta turnauksen.
 Treat Huey / Maks Mirny "(1. kierros)
 Henri Kontinen / John Peers "(2. kierros)
 Julien Benneteau / Édouard Roger-Vasselin "(1. kierros)
 Łukasz Kubot / Alexander Peya "(puolivälierät)
 Juan Sebastián Cabal / Robert Farah "(1. kierros)
 Pablo Cuevas / Marcel Granollers "(1. kierros)
 Oliver Marach / Fabrice Martin "(2. kierros)
 Radek Štěpánek / Nenad Zimonjić "(1. kierros)


title: Yhdysvaltain avoin tennisturnaus 2016 – sekanelinpeli

text: Martina Hingis ja Leander Paes olivat puolustava mestaripari, mutta he hävisivät toisella kierroksella Coco Vandeweghelle ja Rajeev Ramille.


text: Laura Siegemund ja Mate Pavić voittivat turnauksen.


title: Ameraucana

text: Ameraucana on kanarotu, joka kehitettiin Yhdysvalloissa 1970-luvulla. Se on jalostettu chileläisestä araucana-rodusta. Ameraucana on yksi harvoista kanaroduista, joka tuottaa sinisiä munia.


title: Ameraucana

text: Se on tunnustettu Yhdysvalloissa erillisenä rotuna, mutta joissakin muissa maissa, kuten Australiassa ja Britanniassa, araucana ja ameraraucana lasketaan saman rodun eri muodoiksi. Yhdysvalloissa rodusta tunnetaan kahdeksan eri värimuotoa.


title: Ameraucana

text: Ameraucana sopii hyvin lattiakanaloihin tai ulkotiloihin. Sen munat ovat kauniita, mutta se ei tuota kovin monia munia.


title: Kastaali

text: Kastaali on pyöreä tai neliömäinen lujarakenteinen puolustustorni. Se edustaa Pohjois-Euroopassa varhaiskeskiaikaisen linna-arkkitehtuurin ensimmäistä vaihetta. Kastaaleja on Pohjoismaissa varsinkin Gotlannin keskiaikaisissa kirkoissa ja Suomessa esimerkiksi Korppoon kirkossa.


title: Ellen Perez

text: Ellen Perez (s. 10. lokakuuta 1995 Shellharbour, Uusi Etelä-Wales) on australialainen tennispelaaja. Parhaimmillaan hän on ollut kaksinpelissä WTA-listan sijalla 175 tammikuussa 2019 ja nelinpelissä sijalla 88 marraskuussa 2018. Hän pääsi villillä kortilla mukaan Yhdysvaltain avoimiin 2016.


Ampumahiihdon maailmanmestaruuskilpailut 2020 ovat järjestyksessään 51. Kansainvälisen ampumahiihtoliiton järjestämät maailmanmestaruuskilpailut. Ne järjestetään kevättalvella 2020 Italian Anterselvassa. Anterselvassa on järjestetty ampumahiihdon maailmanmestaruuskilpailut neljästi aiemmin; edellisen kerran vuonna 2007.


title: Ampumahiihdon maailmanmestaruuskilpailut 2020

text: Kilpailujen järjestäjän valinta tapahtui 4.9.2016 järjestetyssä IBU:n kongressissa Moldovan Chișinăussa. Ehdokkaita olivat Anterselvan lisäksi Slovenian Pokljuka sekä Saksan Oberhof. Tšekin Nové Město na Moravě vetäytyi ehdokkuudesta päivää ennen valintatilaisuutta.


title: Kerro minulle jotain hyvää

text: Kerro minulle jotain hyvää (engl. "Me Before You") on englantilaisen kirjailijan Jojo Moyesin kirjoittama romaani vuodelta 2012. Suomeksi romaani julkaistiin vuonna 2015. Romaaniin perustuva elokuva "Kerro minulle jotain hyvää" tuli elokuvateattereihin kesällä 2016. Sen pääosissa näyttelivät muun muassa Emilia Clarke ja Sam Claflin. Kirjalle julkaistiin jatko-osa "Jos olisit tässä" (engl. "After You") vuonna 2015. Sen suomennos julkaistiin 2016.


title: Kerro minulle jotain hyvää

text: Louisa Clarken elämä englantilaisessa pikkukaupungissa on läpeensä turvallista ja tuttua. Kun hän aloittaa olosuhteiden pakosta ja vailla aiempaa kokemusta onnettomuudessa halvaantuneen Willin henkilökohtaisena avustajana, hän joutuu kyseenalaistamaan koko entisen elämänsä.


title: Kerro minulle jotain hyvää

text: Willin elämä on onnettomuuden jälkeen ollut harmaata – tai pikemminkin mustaa. Ennen hän eli kuin viimeistä päivää, ja nyt hän istuu katkeroituneena pyörätuolissa. Loulla ja Willillä ei ensin näytä olevan mitään yhteistä: Will haluaisi elää elämäänsä tyystin eri tavalla mutta ei voi, Lou taas voisi puolestaan tehdä mitä vain mutta ei uskalla levittää siipiään. Will on katkera, ylimielinen ja oikukas, mutta Lou ei suostu kohtelemaan häntä silkkihansikkain, vaan ottaa tehtäväkseen palauttaa värit ja ilon Willin maailmaan. Kun he vihdoin todella näkevät toisensa ja ymmärtävät mitä eläminen oikeastaan on, on aika tehdä suuria valintoja.


title: Niirala-raja

text: Niirala-raja (lyh. "Nrlr", ratakm 554+080) on rautatieliikennepaikka Tohmajärven Värtsilässä rataosuudella Niirala-raja–Säkäniemi. Liikennepaikan alkuperäinen lyhenne oli "Nrr".


title: Niirala-raja

text: Liikennepaikka sijaitsee valtakunnan rajan vieressä ja tämän lähellä on vaatimaton moottorikelkkatasoristeys nimeltään Niiralan rajalinja. Suomen puolella raja-asemana on Niiralan rautatieasema ja Venäjän puolella taas Wärtsilän rautatieasema.


title: Okkulan seisake

text: Okkulan seisake (lyh. "Ok", ratakm 558+839) on lakkautettu rautatieliikennepaikka Keski-Karjalassa Niirala-raja-Säkäniemi-radalla Kaurilan kylässä. Okkula avattiin 1. kesäkuuta 1955, lakkautettiin 1. joulukuuta 1955 mutta se avattiin uudelleen 2. joulukuuta 1962 ja lakkautettiin sitten lopullisesti 1. kesäkuuta 1987, kun koko rataosuudella loppui matkustajaliikenne.


title: Okkulan seisake

text: Liikennepaikka oli varsin yksinkertainen, pieni puinen laituri ja valkoinen mustalla kirjoitettu kyltti. Samalla kilometrillä sijaitsee risteysmerkillä varustettu tasoristeys nimeltään Santamäki, Okkula.


title: Lahdenvaaran seisake

text: Lahdenvaaran seisake (lyh. "Lhv", ratakm 569+162) on lakkautettu rautatieliikennepaikka Tohmajärven kunnassa Niiralan radalla. Se avattiin 1. joulukuuta 1948, ja lakkautettiin samalla kun matkustajaliikenne lopetettiin 1. kesäkuuta 1987.


title: Kaupin vesitorni

text: Kaupin vesitorni ("Kaupin uusi vesitorni", "Kaupin ylävesisäiliö") on Tampereen Petsamon kaupunginosaan vuonna 1959 valmistunut ja seuraavana vuonna käyttöön otettu vesitorni. Sen päällä sijaitsee Kaupin tähtitorni.


title: Kaupin vesitorni

text: Vesitornin rakentaminen alkoi vuonna 1957, sen suunnittelu ja rakentaminen tehtiin kaupungin omana työnä. Vesitornin vesitilavuus on 10 000 kuutiometriä. ja se on Tampereen suurin vesitorni sekä yksi Suomen suurimmista vesitorneista. Säiliön yhteyteen tähtitornin lisäksi näköalatasanne sekä tilat pientä kahviota varten.


title: Raymond (aikakauslehti)

text: Raymond on Raha-automaattiyhdistyksen perustama ja nykyisin Veikkauksen tuottama julkaisu, joka ilmestyy painettuna lehtenä neljä kertaa vuodessa. Verkossa Raymond on avoin sivusto, joka ei edellytä rekisteröitymistä. Raymond on erikoistunut pitkiin juttuihin.


title: Raymond (aikakauslehti)

text: Painettu Raymond-aikakauslehti jaetaan Veikkauksen rekisteröityneille ja aktiivisille asiakkaille, jotka ovat ilmoittaneet haluavansa lehden. Aktiivisiksi asiakkaiksi luetaan ne, jotka ovat viimeisen kolmen kuukauden aikana pelanneet Veikkauksen pelejä tunnistetusti verkossa tai maksukortilla pelipisteessä tai pelisaleissa. Lisäksi lehti jaetaan niille asiakkaille, jotka ovat viimeisen vuoden aikana käyneet vähintään kaksi kertaa Casino Helsingissä.


title: Raymond (aikakauslehti)

text: Raymondin verkkoversio on toteutettu WordPress-julkaisujärjestelmällä ja on suunniteltu erityisesti tablet- ja mobiilikäyttäjiä ajatellen. Sekä painettu julkaisu että verkkoversio ovat saaneet kiitosta visuaalisesta näyttävyydestä.


title: Raymond (aikakauslehti)

text: Raymondin päätoimittaja on Ari Räsänen.


title: Timothy (kilpikonna)

text: Timothy (n. 1839 – 3. huhtikuuta 2004) oli espanjankilpikonna jonka arveltiin kuollessaan olevan noin 165 vuotta vanha. Tämä teki hänestä Yhdistyneen kuningaskunnan vanhimman tunnetun asukkaan. Nimestään huolimatta Timothy oli naaras; 19. vuosisadalla kilpikonnien sukupuolen määrittely oli vielä vaikeaa.


title: Timothy (kilpikonna)

text: Timothyn löysi kuninkaallisen laivaston kommodori John Courtenau Everard portugalilaisen kaapparin aluksesta vuonna 1854. Timothy toimi maskottina useissa laivaston aluksissa vuoteen 1892 saakka. Hän oli HMS "Queen" -laivan maskotti ensimmäisen Sevastopolin pommituksen aikaan Krimin sodassa, ja oli myös viimeinen tämän sodan elossa ollut veteraani. Tämän jälkeen Timothy oli maskottina HMS "Princess Charlotte"lla ja HMS "Nankin"illa. Laivastopalveluksen jälkeen Timothyn kodiksi tuli Devonin jaarlin Powderhamin linna. Hänen mahakilpeensä on kirjoitettu perheen motto, "Where have I fallen? What have I done?" ("Minne olen kaatunut? Mitä olen tehnyt?")


title: Timothy (kilpikonna)

text: Vuonna 1926, Timothy omistajat päättivät että hänen tulisi paritella ja huomasivat, että Timothy olikin naaras. Tästäkin hyödyllisestä tiedosta huolimatta lisääntymisyritykset jäivät tuloksettomiksi.


title: Timothy (kilpikonna)

text: Timothy on haudattu lähellä kuolinpaikkaansa Powderhamin linnan lähelle.


title: Oleksandr Ieromenko

text: Oleksandr Ieromenko (; s. 23. helmikuuta 1988 H’erson) on Venäjää edustava ukrainalainen karateka. Hän on kuusinkertainen Kyokushinin Euroopan-mestari, jotka hän voitti kaikki peräkkäisinä vuosina. Ieromenko on saavuttanut myös MM-hopeaa superraskaassasarjassa.


title: Oleksandr Ieromenko

text: Ieromenko voitti ensimmäisen mestaruutensa aikuisten tasolla 17-vuotiaana, kun hän saavutti Tšekin kansainvälisen turnausvoiton 2005. Sittemmin vuosina 2006–2010 Ieromenko kilpaili pääosin kotimaassaan, jossa hän saavutti useita mestaruuksia. Ieromenko voitti muun muassa 2006 All Ukraine turnauksen, sekä avoimessa painoluokassa, että alle 90-kiloisissa. Samaisessa turnauksessa Ieromenko jatkoi menestystään vuoteen 2010 saakka voitettuaan joka kerta alle 90-kiloisten sarjan.


title: Oleksandr Ieromenko

text: 2010-luvulla Ieromenko kilpaili myös kansainvälisellä tasolla. Hän saavutti pronssia 2010 EM-kilpailuissa Romaniassa, alle 90-kiloisten sarjassa. Seuraavana vuonna Ieromenko voitti uransa ensimmäisen Euroopan mestaruuden Padovassa. Hän saavutti tämän jälkeen vielä neljä Euroopan mestaruutta, voitettuaan loppuotteluissa muun muassa Andrei Chirkovin, Darmen Sadvokasovin ja Patryk Sypienin. Ieromenko kilpaili ensimmäisen kerran World Openissa 2011, jossa hän sijoittui seitsemänneksi.


title: Oleksandr Ieromenko

text: 2016 Ieromenko sai venäjän kansalaisuuden ja edusti maata ensimmäistä kertaa 2017 MM-kilpailuissa. Hän saavutti turnauksessa EM-hopeaa hävittyään loppuottelussa Shohei Kamadalle. Sitä ennen Ieromenko oli voittanut Venäjän mestaruuden, kun hän voitti loppuottelussa Anton Gulyaevin.


title: Oleksandr Ieromenko

text: 2018 joulukuussa Ieromenko saavutti Batic Cupin mestaruuden, joka käytiin avoimessasarjassa. Hän voitti loppuottelussa hallitsevan Euroopan mestarin Andrei Luzinin.


title: Ristimäen seisake

text: Ristimäen seisake oli rautatieliikennepaikka Tampere–Haapamäki–radalla kuuden kilometrin päässä Haapamäen rautatieasemalta etelään päin mentäessä. Ristimäen pysäkkirakennus valmistui 1946. Ristimäen seisake avattiin 1947 ja lakkautettiin 1979. Matkustajaliikenne lopetettiin 28. toukokuuta 1978, tavaraliikenne oli lopetettu jo 1972.


title: Ristimäen seisake

text: Haapamäen kautta kulkevilla radoilla oli liikenne huipussaan 1940–1960-luvuilla. Kun yksiraiteisilla rataosilla risteysaseman viereinen junanlähetysväli oli pitkä, tämä viivästytti junien tuloa risteysasemalle ja lähtöä sieltä. Ristimäki rakennettiin junakohtauspaikaksi Kolhon ja Haapamäen välille, helpottamaan Haapamäen ratapihan ruuhkaa. Pääraiteen viereen rakennettiin kohtausraide. Liikenteen ohjauslaitteena oli mekaaninen kampiasetinlaite ja vaihteet olivat keskitetty asetinlaitteesta käännettäväksi, siten junanlähettäjä pystyi hoitamaan kohtaukset joustavasti. Asetinlaitepukki on nykyisin museoituna Suomen Rautatiemuseossa.


title: Ristimäen seisake

text: Pysäkkirakennuksen lisäksi junankohtauspaikalle rakennettiin asunnot koko henkilökunnalle. Ristimäessä oli ratavartijan mökki ja neljän perheen rivitalo.


title: Ristimäen seisake

text: Seisake sijaitsi Vilppulassa Kolhon pohjoispuolella aivan Keuruun rajan lähellä. Paikan itäpuolella on Valkealampi-niminen järvi ja paikasta lounaaseen Ristimäki-niminen talo.


title: Elise Mertens

text: Elise Mertens (s. 17. marraskuuta 1995 Leuven) on belgialainen tennispelaaja. Parhaimmillaan hän on ollut kaksinpelissä WTA-listan sijalla 12 marraskuussa 2018 ja nelinpelissä sijalla 11 lokakuussa 2018. Mertens on voittanut urallaan neljä WTA-turnausta kaksinpelissä ja kuusi WTA-turnausta nelinpelissä.


title: Elise Mertens

text: Ensimmäisen WTA-turnausvoittonsa Mertens saavutti nelinpelissä tammikuussa 2016 Aucklandissa pelatessaan An-Sophie Mestachin parina. Mertens pääsi karsintojen kautta mukaan Yhdysvaltain avoimiin 2016. Toistaiseksi paras saavutus Grand Slam -turnauksissa on välieräpaikka Australian avoimissa 2018.


title: Tomás Gutiérrez Alea

text: Tomás Gutiérrez Alea (11. joulukuuta 1928 Havanna – 16. huhtikuuta 1996 Havanna) oli kuubalainen elokuvaohjaaja ja -käsikirjoittaja, jonka tunnetuimpia elokuvia ovat "Muistoja alikehityksen ajoilta" (1968) sekä yhdessä Juan Carlos Tabíon kanssa ohjattu "Mansikoita ja suklaata" (1995), joka sai Kultaisen karhun Berliinin elokuvajuhlilla ja oli ehdolla parhaan ulkomaisen elokuvan Oscar-palkinnon saajaksi.


title: Tomás Gutiérrez Alea

text: Gutiérrez Alea opiskeli ensin lakitutkinnon Havannan yliopistossa ja sitten elokuvaa Rooman Centro Sperimentalessa. Ensimmäisen pitkän elokuvansa "Historias de la Revolucion" hän teki heti vallankumouksen jälkeen.


title: Via Gra

text: Via Gra (), entisen Neuvostoliiton ulkopuolella Nu Virgos, on ukrainalais-venäläinen vuonna 2000 perustettu yhtye. Vuonna 2004 yhtyeen albumeita oli myyty puoli miljoonaa kappaletta sen aloittamisesta lähtien. Yhtyeen kokoonpano on vaihtunut vuosien varrella useaan otteeseen.


title: Humberto Solás

text: Humberto Solás (14. joulukuuta 1941 Havanna – 18. syyskuuta 2008 Havanna) oli kuubalainen elokuvaohjaaja ja -käsikirjoittaja, jonka tunnetuimpia elokuvia ovat "Manuela" (1966) ja "Lucía" (1967).


title: Humberto Solás

text: Humberto Solás tuli Kuuban elokuvainstituuttiin (ICAIC) 17-vuotiaana vuonna 1959. Alkuvaiheen kokeellisista elokuvistaan hän sanoutui myöhemmin irti. Hän koki uransa alun muiden Kuuban vallankumouksen jälkeisten elokuvantekijöiden tapaan vaikeaksi, koska piti valita kansallisen kulttuurin ja elitistisen perinteen välillä.


title: Humberto Solás

text: Solásin elokuva "Manuela" (1966) on kertomus naisesta vallankumouksen pyörteissä. Sitä seurannut "Lucía" (1967) kuvaa naishahmoa vuoden 1895 itsenäisyystaistelussa, vuoden 1930 vallankumouksessa ja myöhemmän vallankumouksen jälkeisellä 1960-luvulla. Solásin mukaan juuri naiset jäävät sosiaalisten yhteenottojen uhreiksi, mutta myös aiheutettujen vahinkojen korjaajiksi. Hän piti naishahmoja myös draamallisempina kuin mieshahmoja. Molemmissa Solásin pääteoksissa valtaosa näyttelijöitä on harrastelijoita.


title: Humberto Solás

text: Myöhemmissä elokuvissaan Solás käsitteli muun muassa Haitin historiaa ("Simparelé", 1974), Chilen 1900-luvun alun tapahtumia ("Cantata de Chile", 1975) ja Kuuban 1830-luvun orjuutta ("Cecilia", 1982). Niiden tyyli on oopperaa ja melodraamaa muistuttava, ja Solás yhdistelee niissä musiikkia, tanssia, dokumentaarista kuva-aineistoa, kansantaidetta ja historiallisia kuvaelmia. Solásin elokuva "Menestyksen mies" (1985) kertoo opportunistisesta miehestä, joka selviytyy Kuuban 1900-luvun alkupuolen poliittisista käänteistä toisin kuin vasemmistolaisuudesta vainottu veljensä.


title: Araucana

text: Araucana on alkujaan Chilestä peräisin oleva kanarotu. Se munii sinisiä munia.


title: Araucana

text: Araucana-tyyppisiä kanoja on tuotu Eurooppaan ensimmäistä kertaa 1900-luvun alussa. Monilla rodun kanoilla on geeni, joka yhdeltä vanhemmalta perittynä aiheuttaa höyhentupsut pään sivuille, mutta molemmilta vanhemmilta perittynä johtaa kuolemaan.


title: Kaislastenlahden koulu

text: Kaislastenlahden koulu on Kuopiossa, Kallaveden pohjoisosan länsirannan Kaislatenlahdessa toimiva suomenkielinen alakoulu (luokka-asteet 1–6). Maaseutumaisemassa sijaitsevaa kyläkoulua käy runsas 50 oppilasta (2016–2017).


title: Darmen Sadvokasov

text: Darmen Kairzhanovich Sadvokasov (, s. 22. joulukuuta 1982) on venäläinen karateka. Hän saavutti pronssia World Openissa ja on viisinkertainen Venäjän mestari.


title: Darmen Sadvokasov

text: Sadvokasov sijoittui neljänneksi MM-kilpailuissa 2008.


title: Darmen Sadvokasov

text: Sadvokasov otteli Euroopan raskaansarjan mestaruudesta 2014, mutta hävisi kamppailun Oleksandr Ieromenkolle. Samana vuonna marraskuussa Sadvokasov kilpaili Japanin avoimessa turnauksessa. Hän saavutti mestaruuden voitettuaan loppuottelussa Shoki Aratan. Vuotta myöhemmin hän osallistui World Open -turnaukseen 2015, jossa Sadvokasov saavutti pronssia 192 ottelijan MM-kilpailussa.


title: Kimmo Salminen

text: Kimmo Salminen (s. 4. marraskuuta 1973 Mikkeli) on suomalainen entinen jääkiekkoilija, pelipaikaltaan vasen laitahyökkääjä. Salminen pelasi ammattilaisurallaan SM-liigassa yhteensä 378 runkosarjaottelua tehopistein 91+45=136 ja keräten 165 jäähyminuuttia sekä 26 playoff-ottelua tehopistein 4+3=7 ja keräten 31 jäähyminuuttia. Hän pelasi urallaan myös Ruotsissa, Ranskassa ja Tanskassa. Varsin pienikokoinen Salminen tunnettiin SM-liigassa mm. lähtönopeudestaan ja luistelustaan.


title: Kimmo Salminen

text: Salminen on Mikkelin Jukureiden kasvatti. Hän siirtyi juniorina sittemmin JyP HT:hen, jossa hän voitti A-nuorten SM-pronssia vuosina 1991 ja 1994. Hän oli kaudella 1992–1993 seuran A-nuorten paras maalintekijä 23 osumallaan, joilla Salminen jakoi A-nuorten SM-liigan maalipörssin seitsemännen sijan Lukon Pasi Saarelan kanssa. Kaudella 1993–1994 hän debytoi JyP HT:n SM-liigajoukkueessa, jossa Salmisen tulokaskausi toi 46 runkosarja- ja neljässä playoff-ottelussa tehot 17+8=25. Hän oli JYPin toiseksi paras maalintekijä Risto Kurkisen jälkeen ja jakoi koko SM-liigan tulokkaiden maalipörssin voiton Jokereiden Juha Lindin kanssa.


title: Kimmo Salminen

text: Kaudella 1994–1995 Salminen jakoi 16 osumallaan JyP HT:n sisäisen maalipörssin toisen sijan Marko Virtasen kanssa edellään vain Lasse Nieminen. Kaudella 1995–1996 hän oli 16 osumallaan joukkueen kolmanneksi paras maalintekijä, kuten myös kaudella 1996–1997 13 osumallaan Peter Larssonin ja Lasse Jämsenin kanssa. Kaudeksi 1997–1998 Salminen siirtyi Ruotsin Elitserienin AIK IF:ään. Hän jäi siellä 15 pelaamassaan ottelussa kokonaan ilman tehopisteitä, palasi kesken kauden Suomeen ja siirtyi Porin Ässien riveihin. Kesken seuraavan kauden 1998–1999 Salminen siirtyi Ässistä Kalevan Palloon, joka putosi kauden päätteeksi kuitenkin I-divisioonaan.


title: Kimmo Salminen

text: Salminen siirtyi kaudeksi 1999–2000 I-divisioonajoukkue Oulun Kärppiin, joiden sisäisen maalipörssin toisen sijan hän jakoi Juha Joenväärän kanssa 26 osumallaan edellään vain Martin Bergeron. He jakoivat koko sarjan maalipörssin kolmannen sijan FPS:n Tomi Suoniemen kanssa. Kärppien kausi päättyi sarjanousuun SM-liigaan, jossa Salminen jatkoi joukkueessa kaudella 2000–2001. Kaudeksi 2001–2002 hän siirtyi Helsingin IFK:hon. Kaudella 2002–2003 Salminen pelasi loukkaantumisten vuoksi runkosarjassa vain 23 ottelua.


title: Kimmo Salminen

text: Vuodet 2003–2007 Salminen vietti Ranskan Ligue Magnusin Rouen Hockey Élite 76:n joukkueessa. Hän oli kaudella 2003–2004 15 osumallaan joukkueen paras maalintekijä Arnaud Briandin kanssa. Salminen voitti kauden aikana Ranskan liigacupin. Kaudella 2004–2005 Salminen sijoittui tehoilla 29+11=40 koko Ligue Magnusin maalipörssissä toiseksi edellään vain HC Briançonin Julien Desrosiers sekä jakoi pistepörssin seitsemännen sijan HC Moulhousen Greg Dayn kanssa. Hän jakoi pudotuspeleissä Rouenin sisäisen piste- ja maalipörssin voiton Pierre-Édouard Bellemaren kanssa tehoilla 7+5=12. Salminen pelasi kauden aikana Ligue Magnusin tähdistöottelussa. Hän voitti myös Ranskan liigacupin. Kaudella 2005–2006 Salminen oli tehoilla 20+18=38 Rouenin kolmanneksi paras maalintekijä ja neljänneksi paras pistemies. Hän sijoittui Ligue Magnusin maalipörssissä neljänneksi ja pistepörssissä kuudenneksi. Salminen sijoittui tehoilla 6+9=15 pudotuspelien pistepörssissä toiseksi edellään vain joukkueroi Julien Desrosiers ja hän voitti kauden päätteeksi Ranskan-mestaruuden. Salminen pelasi kauden aikana myös Ligue Magnusin tähdistöottelussa.


title: Kimmo Salminen

text: Pelaajauransa viimeisen kauden 2007–2008 Salminen vietti Tanskan AL-Bank Ligaenin EfB Ishockeyssa. Hän oli tehoilla 18+19=37 joukkueen paras maalintekijä Steve Rymshan kanssa ja toiseksi paras pistemies Oliver Coqueux'n jälkeen.


title: Kimmo Salminen

text: Salminen on pelannut kaksi A-maaottelua.


title: Kimmo Salminen

text: Salminen on toiminut uransa jälkeen henkilöstöratkaisuja tarjoavan Go On Yhtiöiden osaomistajana. Hän toimii Go Onin Jyväskylän yksikön toimitusjohtajana.


title: Karttulanlahden koulu

text: Karttulanlahden koulu tai Kissakuusen koulun Karttulanlahden yksikkö on Kuopion Karttulan taajamassa toimiva suomenkielinen alakoulu (luokka-asteet 0–6). Se on liitetty hallinnollisesti yhdeksi opetusyksiköksi Karttulan Kissakuusentielle rakennettavaan yhtenäiskouluun. Koulua käy runsas 140 oppilasta.


title: Cassano d’Adda

text: Cassano d’Adda on kunta Pohjois-Italiassa Milanon metropolikaupungissa Lombardian alueella. Se sijaitsee noin kolmekymmentä kilometriä Milanosta itään Addajoen rannalla. Lisäksi kaupunkia halkoo kaksi kanavaa: Muzzan kanava kulkee Addajoen vieressä joen suuntaisesti ja vuonna 1457 valmistunut Martesanan kanava kulkee Addajoelta Milanoon.


title: Cassano d’Adda

text: Kaupungin kirjallinen historia juontaa vuoteen 877, jolloin siitä löytyy ensimmäinen maininta. Tuolloin kaupunki tunnettiin nimellä Cassano. Se sijaitsi strategisesti tärkeällä paikalla, sillä Addajoki oli Milanon herttuakunnan ja Venetsian tasavallan rajajoki, jonka ylitys on johtanut useaan tunnettuun taisteluun. Taisteluita ovat johtaneet vuonna 1158 Fredrik I Barbarossa, vuonna 1259 Ezzelino III da Romano, vuonna 1705 Eugen Savoijilainen ja vuonna 1799 Aleksandr Suvorov.


title: Cassano d’Adda

text: Kaupungin nähtävyyksiä on uusklassinen huvila Villa Borromeo, jota voidaan kutsua kaupungin symboliksi. Toinen merkittävä huvila on Villa Brambilla. Napoléon Bonaparte yöpyi siellä vaimonsa Joséphinen kanssa 15. kesäkuuta 1796. Cassano d’Addan linna sijaitsee kaupungin keskustassa Muzzan kanavan varrella.


title: Nissan Pulsar

text: Nissan Pulsar (alun perin Datsun Pulsar) on Nissanin vuosina 1978–2005 valmistama alemman keskiluokan henkilöautomalli, jota myytiin Japanin ja Aasian markkinoilla. Sitä myytiin Euroopassa nimillä Cherry (1978–1986), Sunny (1986–1995) ja Almera (1995–2006). Vaikka Euroopassa mallinimet ovatkin vaihtuneet eri sukupolvien välillä, ovat kaikki autot kuitenkin todellisuudessa samaa Pulsar-mallisarjaa.


title: Nissan Pulsar

text: Ensimmäisen sukupolven Pulsar esiteltiin vuonna 1978 korvaamaan Cherry F10. Malli saapui Eurooppaan Cherry-nimisenä seuraavana vuonna. Muotoilu oli edeltäjää linjakkaampaa, ja kokonaan uusi korimalli oli viisiovinen farmari. Sisätilat olivat kuitenkin ulkomittoihin nähden pienet ja melutaso korkea. Yhdysvalloissa mallin nimi oli Datsun 310.


title: Nissan Pulsar

text: Toisen sukupolven Pulsar tuli markkinoille vuonna 1982, ja Euroopassa sitä myytiin Cherry-nimisenä. N12-mallin neliovista sedania ei kuitenkaan viety lainkaan Eurooppaan. Japanissa hatchback-mallia myytiin myös Nissan Langley -nimisenä, ja sedania Nissan Liberta Villana.Kolmannen sukupolven Pulsar tuli markkinoille vuonna 1986. Euroopassa sitä myytiin Sunny-nimisenä, pois lukien Kreikka, jossa se tunnettiin Cherrynä. Japanissa osa malleista myytiin edelleen Langley- ja Liberta Villa -nimillä.


title: Nissan Pulsar

text: Neljännen sukupolven Pulsar esiteltiin vuonna 1990, ja sitä myytiin Euroopassa Nissan Sunnyna. Kolmiovisen hatchbackin perä oli hyvin pysty, kun taas viisiovisessa perä oli paljon viistompi. Euroopassa mallistoon kuului myös viisiovinen farmari, joka ei kuitenkaan todellisuudessa ollut N14-Sunny, vaan uudelleennimetty Nissan AD.Viidennen sukupolven Pulsar esiteltiin vuonna 1995, ja Euroopassa sitä myytiin nimellä Almera.Kuudes ja viimeinen Pulsar-sukupolvi tuli markkinoilla vuonna 2000, ja se tunnettiin Euroopassa Almerana. Japanin kotimarkkinoilla mallinimi ei enää ollutkaan Pulsar, vaan Bluebird Sylphy.


title: Rikkiorakas

text: Rikkiorakas ("Hydnellum geogenium") on nahkaorakkaisiin kuuluva sienilaji. Se on aluksi kirkkaankeltainen, myöhemmin tummuva, sekä jalan että yläpinnan osalta. Laji on hyvin sitkeän säämiskämäinen. Repäistessä sientä mallon pinta saattaa kiillellä. Orat lakin alapinnalla ovat melko pieniä, harmaantuvia. Maku ja haju ovat mietoja. Laji on Suomessa eteläpainotteinen ja uhanalaisena silmälläpidettävä (NT). Se vaikuttaa esiintyvän vain kalkkipitoisilla mailla kosteilla korvilla.


title: Rikkiorakas

text: Rikkiorakkaasta ei ole ruokasieneksi. Sitä on käytetty sienivärjäykseen, jossa se antaa eri metallipuretuksilla vihertäviä ja harmaita sävyjä.


title: Särkiniemen koulu

text: Särkiniemen koulu on Kuopion Särkiniemessä toimiva suomenkielinen alakoulu (luokka-asteet 1–4).


title: Kettulan koulu

text: Kettulan koulu on Kuopion Kettulanlahdessa toimiva suomenkielinen alakoulu (luokka-asteet 1–6). Koulua kävi runsas 220 oppilasta. Koulu on hallinnollisesti yhdistetty Kalevalan kouluun vuonna 2016.


title: Käärmelahden koulu

text: Käärmelahden koulu on Kuopion Maaningan Käärmelahden kylässä toimiva suomenkielinen alakoulu (luokka-asteet 1–6). Lukuvuoden 2016–2017 alussa koulua kävi 86 oppilasta.


title: Käärmelahden koulu

text: Uusi koulun ja päiväkodin kokonaisuus valmistui vuonna 2016, pääsuunnittelija arkkitehti Esa Säkkinen.


title: Neulamäen koulu

text: Neulamäen koulu on Kuopion Neulamäen kaupunginosassa toimiva suomenkielinen yhtenäiskoulu (luokka-asteet 1–9, lisäksi kymppiluokka).


title: Neulamäen koulu

text: Koulun Pinokujan puoleisen sisäänkäynnin vieressä on julkisesti esillä kuvanveistäjä Paavo Halosen pronssiteos "Nimetön" (1986).


title: Operaatio Polar

text: Operaatio Polar on kirjailija Ville Kaarnakarin vuonna 2016 ilmestynyt kirja, jonka on kustantanut Minerva Kustannus. Kirja yhdistää faktaa ja fiktiota, mutta on romaanimuotoinen. Kirja on Kaarnakarin viidestoista teos, ja sijoittuu toisen maailmansodan jälkeisiin kylmän sodan alkuvaiheisiin.


title: Espresso Logic

text: Espresso Logic on Chris Rean kolmastoista studioalbumi, joka julkaistiin vuonna 1993. Kappalelista on erilainen Yhdysvaltain julkaisussa, joka sisältää "God’s Great Banana Skin" ja "Miles Is a Cigarette" edelliseltä albumilta "God’s Great Banana Skin", ei julkaistu Yhdysvalloissa.


title: Espresso Logic

text: Kaikki kappaleet kirjoittanut Chris Rea.


title: Pyörön koulu

text: Pyörön koulu on Kuopion Petosen suuralueen keskustassa (Litmasen kaupunginosassa) toimiva suomenkielinen yhtenäiskoulu (luokka-asteet 1–9). Pyörön alakoulua (Ala-Pyörö) kävi 463 oppilasta ja yläkoulua eli luokka-asteet 7–9 käsittävää Ylä-Pyöröä 489 oppilasta.


title: Ukuru-luokka

text: Ukuru-luokka () oli keisarillisen Japanin laivaston 29 aluksen muodostama saattajaluokka toisessa maailmansodassa.


title: No More Room in Hell

text: No More Room in Hell on Matt "Max" Kazanin vuonna 2011 luoma ensimmäisen persoonan selviytymiskauhupelimodifikaatio Valve Corporationin Sourcelle. Pelissä enintään kahdeksan hengen tiimi yrittää selviytyä zombiapokalypsin keskellä joko suorittaen tehtäviä tai taistellen kuolemaan saakka. Pelin nimi on lainattu Ken Foreen esittämän hahmon, Peterin repliikistä elokuvasta Dawn of the Dead.


title: No More Room in Hell

text: Peli sijoittuu zombiapokalypsin keskelle, jossa maksimissaan kahdeksan ihmistä yrittää selvitä koettelmuksesta elossa yhteistyön voimin. Siinä on objektimoodi (jossa pelaajat yrittävät hälyttää pelastusta eri esteiden sävyttämänä) sekä selviytymismoodi (jossa pelaajat rakentavat barrikaadeja alati kasvaville zombilaumoille).


title: No More Room in Hell

text: Pelissä on käytettävissä useita eri ampuma - ja lyömäaseita sekä räjähteitä. Pelaajan tulee aika ajoin hyödyntää myös muita työkaluja ja tavaroita eri tarkoituksiin, kuten laudanpätkiä ja vasaroita teljetäkseen ikkunan kiinni. Pelaaja voi löytää myös ensiaputarvikkeita.


title: No More Room in Hell

text: Pelaaja ei suoraan näe HUDista ammusten määrää, kantamuksiaan tai terveyspisteidensä tilaa vaan joutuu ne erikseen tarkistamaan. Tämän vahingoittuessa vakavasti ruutu tosin muuttuu mustavalkoiseksi tai siinä välkkyy veritahroja, ja hoitaessaan itseään pelaaja joutuu käyttämään tietyn ajan itsensä parantamiseen siteillä tai ensiapupakkauksella eikä voi esimerkiksi samalla puolustaa itseään. Pelaajan kantamusten kapasiteetti on rajattu. Pelaajan tulee myös tarkkailla hengästymistään, joka viivästyttää lyömäaseiden ja juoksemisen käyttöä.


title: No More Room in Hell

text: Pelaajan on mahdollista muuttua zombiksi tullessaan purruksi. Tämän ruudussa näkyy pureman jälkeen verisuonia, ja lopulta näkyvyys sumenee ja pelaaja kuolee sekä muuttuu nopeaksi zombiksi. Kuolemaa voi pitkittää hetkellisesti "Phalanx"-pillereillä.


title: Sienivärjäys

text: Sienivärjäys on erityisesti kuitujen, lankojen ja tekstiilien kemiallinen käsittelytapa, joka perustuu luonnonaineilla värjäämiseen, erityisesti kasvivärjäykseen, lähinnä teollisesti tuotettujen synteettisten väriaineiden sijasta. Sen tarkoituksena on saada käsiteltävälle kuidulle erilainen sävy kuin sillä luonnostaan on ja sienivärjäyksessä nimenomaan sienistä saatavien väriaineiden avulla. Sienivärjäyksellä on pitkä historia, mutta harrastuksena se on suhteellisen vähän käytössä. Sienillä on kuitenkin lukuisia eri väriaineita ja niiden kiinnittymistä kuituihin on tutkittu kemiallisesti. Sienivärjäyksen voi yhdistää harrastuksena sienestykseen. Sienivärjäyksen apuaineina käytetään useimmiten metallien suoloja kuitujen purettamiseksi. Sienivärjäys sopii luonnonkuiduille, erityisesti villalle mutta myös silkille, harvemmin puuvillalle ja pellavalle.


title: Sienivärjäys

text: "Rossella"-sukuun kuuluvia jäkäliä on käytetty jo antiikin Foinikiassa purppuran tuotannossa. Amerikan intiaanit ovat perinteisesti käyttäneet ihovärinä punaorakasta ("Echinodontium tinctorium"). Villaa tiedetään värjätyn ainakin Etelä-Euroopassa hernekuukusella ("Pisolithus tinctorius"). Ruotsalainen Johan Linder viittaa kirjassaan "Svenska Färgekonst" vuodelta 1720 ilmeisesti kuusenleppärouskuun ("Lactarius deterrimus"), ja Lisa Johanssonin pohjoisruotsalaisessa värjäysohjekokelmassa mainitaan taulakääväksi ("Fomes fomentarius") arveltu sieni.


title: Sienivärjäys

text: Sienivärjäys alkoi kasvattaa suosiotaan uudelleen vasta vuonna 1974, jolloin yhdysvaltalainen Miriam Rice julkaisi teoksen "Let's Try Mushrooms for Color". Carla ja Erik Sundströmin "Färga med svampar" vuodelta 1982 on uraa uurtava merkkiteos, ja se on suomennettukin. Nykyään sienivärjäysohjeita on internetissä.


title: Sienivärjäys

text: Lankojen lisäksi sienivärjäystä on alettu testaamaan menestyksellä myös muunlaisin materiaaleihin kuten luuhun, sarveen, nahkaan ja puuhun. Näihin tarkoituksiin soveltuviksi on havaittu ainakin veriseitikkien suku Dermocybe. Erityisen sakeaa värjäyslientä on testattu myös painovärinä.


title: Sienivärjäys

text: Sienten väriaineet ovat aromaattisia yhdisteitä kuten antrakinonia, jotka värähtelevät tietyllä aallonpituudella absorboiden osan näkyvän valon spektristä. Puretus vaikuttaa aallonpituuteen. Nähty väri on sitä osaa spektristä, joka ei väriin absorboidu. Sienivärjäyksen erityispiirteenä kasvivärjäykseen verrattuna on, että saadaan helpommin esimerkiksi sinisiä värisävyjä käyttöön. Kasvivärjäyksessä sinistä antavana poikkeuksena on morsinko ("Isatis tinctoria").


title: Sienivärjäys

text: Purettamisessa on kyse langan käsittely siten, että väriaine niihin paremmin tarttuu. Kemiallisesti kyse on siitä, että vesiliukoiset hydroksyyliryhmät tulevat sidotuiksi, muutenhan värit lähtisivät irti vesikäsittelyssä. Tavallisimmat puretusaineina käytettävät metallisuolat ovat alumiini, tina, kupari ja rauta. Aiemmin on käytetty myös kromia, mutta se on liian myrkyllistä, jopa ongelmajätettä. Puretuksen voi suorittaa ennen ja jälkeen itse värjäyksen. Sienivärjäyksessä voi käyttää myös purettamatonta villaa. Puretusmetallin valinta vaikuttaa värisävyyn, joka värjäyksessä saadaan aikaan.


title: Sienivärjäys

text: Värjäyksessä suositaan yleensä sellaisia sieniä, joilla ei oe ravintokäyttöä, jotka eivät ole uhanalaisia ja joita saadaan riittävästi kerättyä, jotta tarpeeksi väkevä värjäysliemi saadaan aikaan. Paljon käytetään seitikkejä ("Cortinarius"), erilaisia kääväkkäitä sekä nahkaorakkaita ("Hydnellum"). Myös esimerkiksi vanhat, madonsyömät herkkutatit ("Boletus") sopivat värjäykseen, vaikkei niillä ole enää arvoa elintarvikkeena. Tattien väriaineet ovat tavallisimmin kellertäviä. Mahdollisia värjäyssieniä ovat myös vahakkaat, nuljaskat ja lahokat. Töppönuijakkaasta ("Clavariadelphus truncatus") ja pölkkysienestä ("Gomphus clavatus") saadaan rautapuretuksella violettia väriä. Violettia saadaan myös okrakäävästä ("Hapalopilus rutilans") emäksisessä ympäristössä, esimerkiksi ammoniakkikäsittelyllä. Amerikassa käytetään värjäykseen myös kantarelleja ja suppilovahveroita.


title: Mnwas Awari

text: Mnwas Awari (s. 11. tammikuuta 1996) on suomalainen jalkapalloilija. Pelipaikaltaan hän on oikea laitalinkki. Awari edustaa Veikkausliigassa pelaavaa PK-35 Vantaata.


title: Mnwas Awari

text: Awari pelasi ensimmäisen Veikkausliigan ottelunsa 2. elokuuta 2016, kun hänen edustamansa PK-35 Vantaa pelasi kotonaan 1–1-tasapelin Ilvestä vastaan.


title: Unryū-luokka

text: Unryū-luokka () oli keisarillisen Japanin laivaston kuudentoista aluksen muodostama lentotukialusluokka toisessa maailmansodassa. Lopulta aluksista valmistui ainoastaan kolme ennen sotatoimien päättymistä.


title: Unryū-luokka

text: Lisäksi yhdentoista aluksen töitä ei edes aloitettu.


title: Kruunusillat

text: Kruunusillat on suunnitteilla oleva hanke, joka sisältää kymmenen kilometrin pituisen raitiotieyhteyden Helsingin keskustan ja Laajasalon välille sekä kolmen sillan rakentamisen. Uuden raitiotie- ja kevyen liikenteen väylän on suunniteltu johtavan Kolmikulmasta Rautatientorin, Hakaniemen ja Hakaniemenrannan kautta pitkin uutta Merihaka–Nihti- ja Finkensiltaa pitkin Korkeasaaren, josta se jatkaa uuden Kruunuvuorensillan kautta Kruunuvuorenrantaan, Laajasaloon ja lopulta Yliskylään. Kruunuvuorensilta olisi valmistuttuaan noin 1 200 metriä pitkä, eli siitä tulisi Suomen pisin silta.


title: Kruunusillat

text: Hankkeen arvioitu kokonaishinta on noin 359 miljoonaa euroa, josta 259 miljoonaa kuluu rakentamiseen ja 100 miljoonaa kalusto- ja varikkokustannuksiin. Helsingin kaupunginhallitus hyväksyi hankesuunnitelman elokuussa 2016 äänin 13–2. Lopullisen päätöksen hankkeen toteuttamisesta teki kaupunginvaltuusto äänin 63–6 myöhemmin saman kuukauden lopussa.


title: Kruunusillat

text: Kruunusiltojen rakentaminen alkaa vuonna 2018 ja koko yhteyden on arvioitu valmistuvan vuonna 2025.


title: Mainostaulu

text: Mainostaulu on ulkomainontaan käytettävä suurikokoinen rakenne, joka on pystytetty tien varrelle, rakennuksen seinään tai jollekin muulle julkiselle paikalle. Mainostaulut tehdään esimerkiksi puusta, metallista ja paperista. Mainostaulut korvasivat pitkälti seinäjulisteet mainonnassa 1800-luvulla, ja 1900-luvulla niiden käyttö lisääntyi autoistumisen myötä. Suuret mainostaulut yhdistellään useasta osasta. Jotta autoilija ehtisi lukea viestin, mainostaulussa on usein lyhyt teksti sekä kuva mainostettavasta tuotteesta. Mainostaulussa voidaan käyttää tehosteita kuten irtokirjaimia, erikoisvalaistusta ja liikkuvaa tekstiä.


title: Toivo Korhonen (musiikkineuvos)

text: Toivo Korhonen (22. huhtikuuta 1929 Rautavaara – 7. lokakuuta 2013 Vantaa) oli musiikkineuvos ja suomalainen musiikin lehtori ja kuoronjohtaja. Korhonen johti 55 vuotisen kuoronjohtajauransa aikana mm. Juankosken Lauluseuran sekakuoroa, mieskuoro Kalevan Laulajajia, Kansalliskuoroa, mieskuoro Vantaan Laulua, Vantaan Laulun Oltermanneja sekä itsensä perustamia Vantaanjoen yhteiskoulun kuoroa (nykyisin Vaskivuoren lukion kamarikuoro) ja Vantaan Kamarikuoroa. Korhonen oli myös perustamassa Nuorten Kuoroliittoa, jonka ensimmäiseksi puheenjohtajaksi hänet samalla valittiin.


title: Toivo Korhonen (musiikkineuvos)

text: Toivo Korhonen palkittiin elämänsä aikana mm. Sulasolin Klemetti-palkinnolla, musiikkineuvoksen arvonimellä, Vantaa-mitalilla ja Heinz Hofmann -mitallilla.


title: Ravintola Factory

text: Ravintola Factory on pääkaupunkiseudulla toimiva yksityisomisteinen ravintolaketju, johon kuuluu kymmenen ravintolaa Helsingissä ja Espoossa. Vuonna 2016 ketju työllistää 130 henkilöä.(3/2016 proresto s. 10-16) Ravintola Factory -ketjun taustalla toimii Ravintotalot oy. Yritys on kasvanut voimakkaasti vuodesta 2011.


title: Ravintola Factory

text: Viimeisimmät ketjun ravintolat ovat tammikuussa 2016 Kampin Autotaloon perustettu a la cartea, lounasta, aamupalaa ja brunssia tarjoava Factory Kamppi, sekä Vallilaan toukokuussa avattu Bistro Lunch Factory.


title: Ravintola Factory

text: Lista Ravintola Factory-ketjuun vuonna 2016 kuuluvista ravintoloista:


title: Rasimus

text: Rasimus voi tarkoittaa:


title: Keltaisenmeren taistelu

text: Keltaisenmeren taistelu käytiin 10. elokuuta 1904 Venäjän keisarikunnan ja keisarillisen Japanin laivaston välillä Venäjän–Japanin sodassa.


title: Keltaisenmeren taistelu

text: Amiraali Wilhelm Vitgeftin johtama Venäjän keisarikunnan laivaston 1. Tyynenmeren laivue oli jäänyt saarroksiin Port Arthuriin keisarillisen Japanin laivaston saarrettua 8. helmikuuta 1904 sataman Port Arhurin taistelun alkaessa.


title: Eetterimessu

text: Eetterimessu on elektronisen musiikin yhtye Tähtiportin toinen studioalbumi. Se julkaistiin 1. huhtikuuta 2016 levymerkillä Svart Records. Albumista julkaistiin kaksi painosta, joista 300 mustalla vinyylillä ja 200 sinisellä. Tyyliltään Eetterimessu on edeltäjäänsä humoristisempi.


title: Eetterimessu

text: Albumi debytoi Suomen virallisen listan sijalla 43.


title: Eetterimessu

text: Vuonna 2017 albumi julkaistiin CD-formaatissa yhdessä yhtyeen kolmannen studioalbumin "Superdepressio" kanssa.


title: Eetterimessu

text: Albumi sai ristiriitaisen vastaanoton. Soundin Arttu Tolonen antoi albumille kolme tähteä viidestä, ja sanoi sen olevan tiiviimpi ja kevyempi, mutta vaikeammin määriteltävissä oleva kokonaisuus kuin edeltäjänsä. Imperiumin Napero myönsi, ettei sisäistä musiikkia täysin ja kritisoi äänimaailman muovisuutta ja tekotaiteellisuutta, mutta antoi albumille silti arvosanaksi 6.5/10. Rumban arvioija kehui konetaustoja, mutta sanoi konseptin tukehduttavan ne.


title: Kaupin vanha vesitorni

text: Kaupin vanha vesitorni on tiilinen vesitorni Tampereen Petsamossa. Se on valmistunut vuonna 1928.


title: Jingei (1923)

text: Jingei () oli keisarillisen Japanin laivaston Jingei-luokan sukellusveneidenemäalus toisessa maailmansodassa.


title: Jingei (1923)

text: Alus tilattiin Mitsubishin Nagasakin telakalta osana vuoden 1920 hankintoja ja sen köli laskettiin 16. helmikuuta 1922. Alus laskettiin vesille 4. toukokuuta 1923 ja se otettiin palvelukseen 20. elokuuta.


title: Jingei (1923)

text: Alus luokiteltiin 1. joulukuuta 1924 sukellusveneidenemälaivaksi. Se upposi ilmahyökkäyksessä Okinawan länsipuolella 10. lokakuuta 1944 ja alus poistettiin alusluettelosta 10. marraskuuta.


title: Juhannuskylän koulu

text: Juhannuskylän koulu on Tampereella sijaitseva vuosiluokat 1-9 sisältävä koulu joka toimii Johanneksen ja Tammerkosken koulutaloissa. Se syntyi Tammerkoski-klassillisen koulun ja Johanneksen koulun yhdistyessä vuoden 2013 alussa ja ottaen yhteiseksi nimekseen Juhannuskylän koulu saman vuoden elokuussa.


title: Mall of Tripla

text: Mall of Tripla on Helsingin Keski-Pasilaan Pasilan rautatieaseman yhteyteen rakenteilla oleva kauppakeskus. Keskuksen yhteyteen rakennetaan asuntoja, toimistotilaa ja hotelli. Kauppakeskus "Mall of Tripla" valmistuu syksyyn 2019 mennessä, toimistot, asunnot ja hotelli vuoteen 2021 mennessä. Hankkeen kustannusarvio on yli miljardi euroa ja se on Suomen suurin rakennushanke ydinvoimaloita lukuun ottamatta. Vuosina 2018–2019 työmaan vahvuus on 1 000–1 300 henkilöä.


title: Mall of Tripla

text: Triplan yhteyteen rakennetaan Suomen toinen musiikkimuseo (Sibelius-museon jälkeen) Finnish Music Hall of Fame. Triplan alle rakennetaan myös metrovaraus suunniteltua Pasilan metroasemaa varten.


title: Dapsoni

text: Dapsoni eli diaminodifenyylisulfoni (CHSNO) on sulfoneihin kuuluva orgaaninen yhdiste. Yhdistettä voidaan käyttää lääketieteessä muun muassa antibioottina lepran hoitoon ja kemianteollisuudessa epoksihartsien kovetusaineena. Dapsoni on WHO:n julkaisemalla tärkeimpien lääkeaineiden listalla.


title: Dapsoni

text: Dapsoni on huoneenlämpötilassa valkoista kiteistä ainetta. Se liukenee huonosti veteen ja paremmin suolahappoliuoksiin sekä orgaanisista liuottimista etanoliin ja asetoniin.


title: Dapsoni

text: Dapsonin antibioottiset vaikutukset perustuvat bakteerien foolihapon synteesin estoon. Yhdiste inhiboi dihydropteroaattientsyymiä, jota bakteerit tarvitsevat foolihapon synteesiin. Dapsonia käytetään muun muassa lepran hoitoon usien yhdessä rifampisiinin tai klofatsimiinin kanssa. Muita käyttökohteita ovat muun muassa ihokeliakian hoito, reuman ja tukikudossairauksien hoito, malarian hoitoon yhdistelmänä pyrimetamiinin kanssa, keuhkokuumeen hoitoon trimetopriimin kanssa, psoriasikseen ja aknen hoito. Lääketieteen ulkopuolella dapsonia käytetään epoksihartseja kovettavana yhdisteenä.


title: Dapsoni

text: Tyypillisin dapsonin aiheuttama haittavaikutus on maksavaurio, joka on glukoosi-6-fosfaattidehydrogenaasientsyymin puutosta sairastavilla potilailla vaarallinen. Muita mahdollisia sivuvaikutuksia ovat huonovointisuus, näköhäiriöt, pääkipu, hermostuneisuus, suoliston ärsytys, hemoglobiinipitoisuuden lasku ja harvinaisehko, mutta vakava allergia. Dapsonihoidon aikana veriarvoja seurataan.


title: Dapsoni

text: Dapsonisynteesin lähtöaine on p-kloorinitrobentseeni. Ensimmäisessä vaiheessa se reagoi natriumsulfidin kanssa 4-amino-4′-nitrodifenyylisulfidiksi. Tämän jälkeen aminoryhmä suojataan asetyyliamidina ja yhdiste hapetetaan vetyperoksidin avulla sulfoniksi. Muodostuvasta yhdisteestä saadaan dapsonia nitroryhmän pelkistyksen ja asetyyliryhmän hydrolyysin jälkeen.


title: Kurkimäen koulu

text: Kurkimäen koulu on eteläisen Kuopion Kurkimäessä toimiva suomenkielinen alakoulu (luokka-asteet 1–6), jossa annetaan myös esiopetusta. Koulu sijaitsee noin 1,7 kilometriä Kurkimäen asemalta (Savon rata) länteen.


title: Odwet 88

text: Odwet 88 on puolalainen RAC-yhtye joka perustettiin vuonna 1997. Yhtye soittaa heavy metallia jossa otetaan kantaa kommunismiin, muukalaisvastaisuuteen sekä valkoiseen ylivaltaan.


title: Odwet 88

text: Przemek: Kitara, laulu, basso


title: Odwet 88

text: Wojtek: Rummut


title: Odwet 88

text: Marsz Zwyciężców (2000)


title: Odwet 88

text: Einher & Odwet 88 - Krew & Honor (2001)


title: Odwet 88

text: W Bagnie Demokracji (2005)


title: Odwet 88

text: Hammer Of Hate / Born of Hate / Odwet 88 (2008)


title: Valiojoukko (elokuva)

text: Valiojoukko ("The Right Stuff") on Philip Kaufmanin käsikirjoittama ja ohjaama yhdysvaltalainen draamaelokuva vuodelta 1983. Tom Wolfen kirjaan "The Right Stuff" perustuva yli kolmituntinen elokuva kertoo Yhdysvaltojen 1950-luvun sotilasilmailun koelentäjistä, joista monista valikoitui sittemmin astronauteiksi maan avaruusohjelmaan. Elokuvan pääosia näyttelevät Sam Shepard, Scott Glenn, Ed Harris ja Dennis Quaid.


title: Valiojoukko (elokuva)

text: "Valiojoukko" tuotti neljä Oscar-palkintoa kuudesta ehdokkuudestaan. Vuonna 2006 American Film Institute nimesi "Valiojoukon" kaikkien aikojen 19. inspiroivimmaksi amerikkalaiselokuvaksi. Vuonna 2013 elokuva valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Valiojoukon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Chōgei (1924)

text: Chōgei () oli keisarillisen Japanin laivaston Jingei-luokan sukellusveneidenemäalus toisessa maailmansodassa.


title: Chōgei (1924)

text: Alus tilattiin Mitsubishin Nagasakin telakalta osana vuoden 1920 hankintoja ja sen köli laskettiin 11. maaliskuuta 1922. Alus laskettiin vesille 24. maaliskuuta 1924 ja se otettiin palvelukseen 2. elokuuta.


title: Chōgei (1924)

text: Alus luokiteltiin 1. joulukuuta 1924 sukellusveneidenemälaivaksi. Se poistettiin alusluettelosta 5. lokakuuta 1945 ja alus romutettiin vuonna 1946.


title: Kettulammi

text: Kettulammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kettulammi on osa Liesijoen aluetta ja sisältyy Seitsemisen kansallispuistoon.


title: Kettulammi

text: Lammen pituus on 250 metriä, leveys 100 metriä ja sen pinta-ala on 1,7 hehtaaria. Se sijaitsee Seitsemisen kansallispuistossa Jokiristinkankaiden itäpuolella ja Hiittenhautakankaiden pohjoispuolella. Liesijoki virtaa lammen läpi ja siihen laskee etelästä ilmeisesti vanha Liesijoen uoma, joka saa nykyään vetensä lähteistä. Uoman eteläpuolella sijaitsee Kangaslammi, jolla ei ole omaa laskuojaa. Rantaviivan pituus on 600 metriä ja lampi on autio. Kansallispuiston kaksi kävelypolkua risteävät toisensa Liesilammin ja Kettulammin välissä. Liesijärvelle johtava polku kiertää Kettulammin eteläpuolelta ja se on siellä vahvistettu pitkospuilla.


title: Kettulammi

text: Liesijoki on Liesijärveltä Kyrösjärvelle ulottuvan melontareitin osa.


title: Liesilammi

text: Liesilammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Liesilammi on osa Liesijoen aluetta ja sisältyy Seitsemisen kansallispuistoon.


title: Liesilammi

text: Lammen pituus on 600 metriä, leveys 200 metriä ja sen pinta-ala on 5,5 hehtaaria. Se sijaitsee Liesijärven eteläpuolella ja Jokiristinkankaiden itäpuolella. Liesijoki virtaa Liesilammin läpi ja 800 metriä yläjuoksulle sijaitsee Liesijärvi ja vain 70 metriä alajuoksulle sijaitsee Kettulammi. Liesilammiin ei laske muita ojia. Lampi on kaksiosainen, koska lammen lounaispäässä sijaitsee lahti alle 10 metriä leveän salmen takana. Salmen edustalla sijaitsee lähes 20 metriä pitkä luoto. Veden laskennallinen viipymä järvessä on 3 vuorokautta. Rantaviivan pituus on 1,6 kilometriä. Lammen kaakkois- ja luoteisrannat ovat metsämaata, mutta muualla metsät ovat soistuneet. Kansallispuiston kaksi polkua risteävät toisensa Liesilammin ja Kettulammin välissä. Liesijärvelle johtava polku ohittaa lammen pohjoisrantoja pitkin ja se on tuettu osan matkaa pitkospuilla. Lampi on autio.


title: Liesilammi

text: Veden laatua on tutkittu kahdesti eli keskikesällä ja talvella vuoden 1980 aikana. Veden väri oli tumma ja sen humuspitoisuus oli myös kesällä korkea. Suurella valuma-alueella on runsaasti soita, mikä vaikuttaa veden laatuun suuresti. Veden happamuudentaso laskee talvella alle 5,0, mutta kohoaa siitä kesällä hieman korkeammaksi. Järvi on siten hapan. Veden ravinnepitoisuudet olivat lähellä rehevien järvien tasoa. Koska vesi vaihtuu lammessa tiuhaan, määrittää valuma-alueen pääjärvi Liesijärvi lammen tilanteen täysin. Siksi lammen happitilanne oli huonimmillaan tyydyttävä, mutta talvella happivajetta esiintyi lammen pinnallakin. Jo kahden metrin syvyydessä happivaje oli tuntuva.


title: Liesilammi


title: Kamppilampi (Ikaalinen)

text: Kamppilampi on Pirkanmaalla Ikaalisissa Sisätön Juhtimäessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kamppilampi on osa Liesijoen aluetta.


title: Kamppilampi (Ikaalinen)

text: Lammen pituus on 150 metriä, leveys 100 metriä ja sen pinta-ala on 1,2 hehtaaria. Se sijaitsee Juhtimäen eteläpuolella ja Petäjäjärven itäpuolella Kampinmäen alla. Lampeen laskee etelästä oja Liinasuolta ja sen kaivettu laskuoja lähtee lammen pohjoispäästä ja se yhtyy 1,4 kilometrin jälkeen Vähä Kalajärven laskuojaan. Tämä laskee Petäjäjärveen, joka on Liesijoen läpivirtausjärvi. Rantaviivan pituus on 400 metriä ja rannat ovat soistunutta metsämaata. Ympäristössä on kallioisia mäkiä, jotka ympäröivät lammen suota. Lampi on autio eikä sinne johda teitä.


title: West Hollywood

text: West Hollywood on kaupunki Los Angelesin piirikunnassa Kaliforniassa, Yhdysvalloissa. Se rajoittuu idässä Hollywoodiin, pohjoisessa Hollywood Hillsiin, etelässä Beverly Groveen ja lännessä Beverly Hillsiin.


title: West Hollywood

text: West Hollywoodissa oli vuoden 2010 väestönlaskennassa 34 399 asukasta. Väestöstä valkoisia on 84 prosenttia, aasialaisia 5 prosenttia, afroamerikkalaisia 3 prosenttia sekä hispaanoja tai latinoja 11 prosenttia.


title: West Hollywood

text: Kaupungin läpi kulkee Sunset Strip -katu, joka on osa Sunset Boulevardia. Sunset Strip on tunnettu rock-klubeistaan, ravintoloistaan, kaupoistaan ja yökerhoistaan, joissa Hollywoodin viihdeteollisuuden väki käy.


title: José Pedrosa Galán

text: José Antonio Pedrosa Galán (s. 2. helmikuuta 1986 León, Espanja) on espanjalainen jalkapalloilija. Pelipaikaltaan hän on keskikenttäpelaaja.


title: José Pedrosa Galán

text: Galán pelasi keväällä 2014 kaksi ottelua Itävallan Erste Ligassa edustaen St. Pölteniä. Syksyllä 2015 hän pelasi kaksi ottelua Kyproksen liigassa edustaen Aris Limassolia. Keväällä 2016 Galán edusti Ceahlăul Piatra Neamția neljässä Romanian Liga II:n ottelussa.


title: Ojembe Olatuga

text: Ojembe Olatuga (s. 24. tammikuuta 1988 Lagos, Nigeria) on nigerialainen jalkapalloilija. Pelipaikaltaan hän on keskuspuolustaja. Olatuga edustaa Veikkausliigassa pelaavaa PK-35 Vantaata.


title: Ojembe Olatuga

text: Olatuga pelasi ensimmäisen Veikkausliigan ottelunsa 10. elokuuta 2016, kun hänen edustamansa PK-35 Vantaa pelasi vieraissa 2-2–tasapelin Interin kanssa.


title: Saksalaiset makkarat

text: Saksalaiset pitävät Saksaa makkaran alkukotina. Makkarat jaetaan seuraaviin päälajeihin: Saksassa meetvusti ja salami luokitellaan raakamakkaroiksi, koska niitä ei ole kypsennetty. Haudutettuihin makkaroihin kuuluvat nakit, frankfurtin- ja wieninmakkarat. Keittomakkaroihin taas lasketaan makkarat, joiden raaka-aineet on kypsennetty, esimerkiksi maksamakkara.


title: Pallada (1899)

text: Pallada () oli Venäjän keisarikunnan laivaston Pallada-luokan panssarikansiristeilijä.


title: Pallada (1899)

text: Alus tilattiin Pietarista Amiraliteetin telakalta. Sen köli laskettiin 1. joulukuuta 1895 ja alus laskettiin vesille elokuussa 1899. Se valmistui 1902.


title: Pallada (1899)

text: Venäjän-Japanin sodan alkaessa alus oli Port Arthurissa. Siihen osui torpedo 8. helmikuuta 1904, mutta hiilivarastojen syttymisestä huolimatta alus ei vaurioitunut pahoin.


title: Pallada (1899)

text: Keltaisenmeren taistelussa elokuussa 1904, kun siihen osui jälleen torpedo alus kykeni palaamaan Port Arthuriin. Vauriot estivät sen osallistumisen läpimurtoyritykseen ja se jäi loukkuun. Aluksen tykit siirrettiin maihin linnakkeiden aseistukseksi samoin kuin suuri osa sen miehistöstä miehittämään linnakkeita. Alus upposi japanilaisen yhdentoista tuuman haupitsin osuttua siihen 8. joulukuuta.


title: Pallada (1899)

text: Sotatoimien päätyttyä japanilaiset nostivat aluksen ja hinasivat hylyn Japaniin, jossa se kunnostettiin. Alus liitettiin keisarillisen Japanin laivastoon nimellä "Tsugaru". Se palveli koululaivana ja myöhemmin miinalaivana, kunnes alus poistettiin palveluksesta 1922. Alus upposi maalilaivana 1924.


title: Poimukellomörsky

text:
Poimukellomörsky ("Ptychoverpa bohemica", myös "Verpa bohemica") on Euroopassa ja Aasiassa kasvava kotelosienilaji, joka on esimerkkinä sienten taksonomian voimakkaasta muuttumisesta. Ensinnäkään kyseessä ei ole mörsky, vaan Morchellaceae-heimoon kuuluva laji, jonka sukukin on vielä epäselvä: käytetään nimiä "Verpa" ja "Ptychoverpa". Laji on läheisempää sukua esimerkiksi kartiohuhtasienelle kuin mörskyille. Huhtasieniin laji joskus sekoitetaankin kevätsienenä. Suomessa laji on eteläpainotteinen, mutta ei aivan yleinen. Sitä tavataan useimmiten lantavissa haavikoissa ja lehdoissa, ei keskity pihapiiriin tai palopaikoille kuten huhtasieni.
Poimukellomörskyn lakki on harmahtavan ruskea, pystyviiruinen, poimuttunut, kurttuinen. Jalka on liereä ja valkoinen tai punahäiveinen, yhdestä jopa kolmeen senttimetriä paksu. Lakin reuna ei kuitenkaan kiinnity jalkaan kuin huhtasienillä. Erityistä hajua tai makua ei poimukellomörskyllä ole, tai jos on, se ei ainakaan ole epämiellyttävä. Sientä voi käyttää ravinnoksi ja säilöä, ja on sitä kehuttu maukkaaksikin.


title: Pesäpallon naisten Mestaruussarjan kausi 1969

text: Pesäpallon naisten Mestaruussarjassa kaudella 1969 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Työväen Mailapojat joka päätöskierroksella voitti tasapisteissä olleen Puna-Mustat juoksuin 8–5


text:
Mestarit: Anja Ilonen,
Sirkka Kämäräinen,
Tuula Rantanen,
Raija Ahonen,
Aira Vainio,
Tuula Kämäräinen,
Kaarina Kansikas,
Terttu Sarjanen,
Mirja Virtaniemi,
Marja-Liisa Niemi,
Marjatta Heino,
Terttu Kämäräinen.


title: Brendan Christian

text: Brendan Christian (s. 11. joulukuuta 1983 St. John's, Antigua ja Barbuda) on antiguabarbudalainen pikamatkoihin erikoistunut uransa vuonna 2012 lopettanut yleisurheilija.


title: Brendan Christian

text:
Hän osallistui olympialaisiin kolmesti 200 metrin matkalla: vuosina 2004, 2008 ja 2012. Hän pääsi kaksi kertaa välieriin ja kerran neljännesvälieriin.
MM-kilpailuihin hän osallistui vuosina 2007, jolloin hän osallistui sekä 100 että 200 metrin juoksuihin, ja 2009 jolloin hän osallistui vain 200 metrin matkalle.


title: Brendan Christian

text: Hänen isänsä, Donald Christian, on entinen pyöräilijä, joka osallistui Montrealin olympialaisiin vuonna 1976, joka oli myös Antigua ja Barbudan ensimmäinen esiintyminen olympialaisissa, tuolloin vielä Antiguan nimellä.


title: Brendan Christian

text: Lähde: IAAF ja www.all-athletics.com


title: Coloradojoki (Texas)

text: Coloradojoki on Yhdysvalloissa Texasin osavaltiossa sijaitseva 1 387 kilometriä pitkä joki. Se on Yhdysvaltojen 18. pisin joki.


title: Coloradojoki (Texas)

text: Joen valuma-alue ja osa yleensä kuivuneista sivujoista ylettyvät New Mexicoon. Se virtaa Dawsonin piirikunnasta pääosin kaakkoon Marble Fallsin, Austinin, Bastropin, Smithvillen, La Grangen, Columbusin, Whartonin ja Bay Cityn kautta Matagordanlahteen.


title: Coloradojoki (Texas)

text: Espanjalaiset löytöretkeilijät sekoittivat usein Coloradojoen pohjoisempaan Brazosjokeen. Näiden naapurijokien eurooppalainen löytäjä nimitti nykyistä Coloradojokea Brazos de Diosiksi ja nykyistä Brazosjokea Coloradojoeksi. Myöhemmin nimet vaihdettiin päittäin.


title: Ilja Kablukov

text: Ilja Kablukov (s. 18. tammikuuta 1988) on venäläinen jääkiekkoilija, joka pelaa KHL-joukkue SKA Pietarissa.


title: Kuopion kristillinen yhtenäiskoulu

text: Kuopion kristillinen yhtenäiskoulu on Kuopion Neulamäen kaupunginosassa toimiva, valtion rahoittama, yhteiskristilliseen maailmankatsomukseen pohjautuvaa perusopetusta antava suomenkielinen yhtenäiskoulu (luokka-asteet 1–9). Samassa rakennuksessa toimii päiväkoti ja annetaan esikouluopetusta. Opetuksen järjestäjänä on Kuopion kristillisen päiväkodin ja koulun kannatusyhdistys. Kokonaisopiskelijamäärä päiväkodissa, esikoulussa ja koulussa on yhteensä 140.


title: Roman Rukavišnikov

text: Roman Rukavišnikov (s. 20. heinäkuuta 1992) on venäläinen jääkiekkoilija, joka pelaa KHL-joukkue SKA Pietarissa.


title: Kuopion steinerkoulu

text: Kuopion steinerkoulu Virkkula on Kuopion Maljalahden kaupunginosassa, 200 metriä Kuopion rautatieaseman länsipuolella toimiva yksityinen, steinerpedagogiikkaa noudattava suomenkielinen yhtenäiskoulu (luokka-asteet 1–9). Koulua ylläpitää Kuopion steinerpedagogiikan kannatusyhdistys. Samassa rakennuksessa toimii myös päiväkoti ja esikoulu Pikku-Saima. Kesäisin koulun tiloihin perustetaan retkeilymaja Virkkula.


title: Takao

text: Takao voi tarkoittaa seuraavia asioita:


title: Journey to Le Mans

text: Journey to Le Mans on Charlotte Fantellin ohjaama brittiläinen dokumenttielokuva vuodelta 2014. Elokuva kuvaa Ranskassa ajettavaa Le Mansin 24 tunnin ajoa vuodelta 2014.


title: Punaonttotatti

text: Punaonttotatti ("Boletinus asiaticus", myös "Suillus asiaticus") on voitattien (Suillaceae) heimoon kuuluva sieni, joka on tavattavissa Suomen itäosissa, Virossa, Venäjällä ja useissa Aasian maissa. Se elää siperianlehtikuusen ("Larix sibirica") juurisienenä. Lakki on yläpinnalta punainen, pienisuomuinen, alapinnan pillit keltaiset tai punaiset, hieman säteittäiset. Jalka on ontto, pinnalla on usein punaista väriä, rengas on vähäinen ja kuihtuva. Sienen malto on keltaista ja maku karvaanpuoleinen.


title: Punaonttotatti

text: Suomessa sientä ei pidetä ruokasienenä, mutta Venäjällä syömäkelpoisena, joskaan ei yleisesti käytettynä.


title: Luettelo televisiosarjan Alf jaksoista

text: Tämä on luettelo televisiosarjan Alf jaksoista.


title: Hoikkaorakas

text: Hoikkaorakas ("Hydnellum gracilipes") on nahkaorakkaisiin kuuluva punaruskean värinen sienilaji. Sitä esiintyy pääasiassa Pohjois-Euroopassa, lähinnä Suomessa ja Norjassa. Suomessa se on äärimmäisen uhanalainen. Se vaatii rehevää mäntymetsää kasvupaikakseen.


title: Hoikkaorakas

text: Hoikkaorakkaan jalka on hauras, mikä on erikoista suvun lajeille. Lakki tarttuu usein läheisiin puihin. Lajin esiintymistä ei tunneta kuin puutteellisesti (DD).


title: Ruosteorakas

text: Ruosteorakas ("Hydnellum ferrugineum") on nahkaorakkaisiin kuuluva havumetsien ja kuivien kankaiden sieni. Se on aluksi vaalea ja voimakkaasti vettä imevä, muuttuu ruskehtavaksi vanhetessaan. Lajille tyypillistä on pisarointi, se saattaa erittää punertavaa nestettä varsin huomattavina pisaroina. Jalka on pinnasta huopainen, ruskea, ja jalka on varsin kova. Sinistä väriä ruosteorakkaassa ei ole, eikä se ole karvasorakkaan ("Hydnellum peckii") tapaan voimakkaan makuinen. Halkaistuna sieni on vähemmän vyöhykkeinen kuin mut suvun lajit. Hajua voi pitää hieman öljyisenä.


title: Ruosteorakas

text: Ruosteorakas ei ole kovuutensa vuoksi ruokasieni. Sitä käytetään kuitenkin sienivärjäykseen, ja sillä saadaan puretuksesta riippuen ruskean ja vihreän värisävyjä.


title: Truth in 24

text: Truth in 24 on Keith Cossrown ja Bennett Visltearnin ohjaama yhdysvaltalainen dokumenttielokuva vuodelta 2008. Elokuva kuvaa Audin valmistaumista Le Mansin vuoden 2008 ajoon.


title: Truth in 24

text: Elokuvasta julkaistiin jatko-osa vuonna 2012 Truth in 24 II, jossa seurataan Audin valmistaumista Le Mansin vuoden 2011 ajoon.


title: Mbah Gotho

text: Sodimejo, tunnettu paremmin nimellä Mbah Gotho (k. 30. huhtikuuta 2017) oli indonesialainen mies, jonka väitettiin olevan sekä maailman vanhin elossa oleva että vanhin koskaan elänyt ihminen. Hän kuoli huhtikuussa vuonna 2017. Hänen syntymäpaikastaan tai -ajastaan ei ole varmaa tietoa, mutta hänen väitetään syntyneen 31. joulukuuta 1870.


title: Mbah Gotho

text: Vuonna 2016 Gotho on sanonut "haluavansa vain kuolla" ja oli ostanut oman hautakivensä jo 1990-luvun alussa. Mbah Gothon kerrotaan olleen säännöllinen tupakoija. Gothon kymmenen sisarusta, neljä vaimoa ja lapset ovat väitetysti kuolleet jo kauan aikaa sitten.


title: Mbah Gotho

text: Tilastollisesti 146 vuoden iän saavuttaminen on äärimmäisen epätodennäköistä. Vastaavia väitettyjä ikäennätyksiä tulee ajoittain maista, joissa on puutteellinen väestörekisteröinti. Toistaiseksi varmennetusti vanhimmaksi elänyt henkilö on Jeanne Calment, joka eli 122-vuotiaaksi. Uutisissa on niukasti tietoa esimerkiksi Gothon perheenjäsenistä tai vanhemmista.


title: Laker Airways (Yhdysvallat)

text: Laker Airways, Inc oli yhdysvaltalainen halpalentoyhtiö. Sen perusti vuonna 1996 samannimisen brittiläisen yhtiön perustaja Sir Freddie Laker. Se aloitti toimintansa huhtikuussa 1996 kolmella vuokratulla DC-10-30 -konella. Myöhemmin laivastoon lisättiin yksi DC-10-10. Se lensi Fort Lauderdalesta, Miamista ja Orlandosta Lontoon Gatwickin lentoasemalle ja Orlandosta lisäksi Manchesteriin ja Glasgow’n Prestwickin lentoasemalle. Vaikean taloustilanteen vuoksi voitot jäivät pieniksi, ja yhtiö lopetti toimintansa vuonna 1998.


title: Laker Airways (Yhdysvallat)

text: Laker Airways käytti seuraavia koneita:


title: Athene ja Marsyas

text: Athene ja Marsyas oli Myronin veistämä Athene-jumalatarta ja satyyri Marsyasta esittänyt antiikin kreikkalainen veistos. Alkuperäinen veistos tehtiin klassisella kaudella noin vuonna 460–450 eaa. Veistos ei ole säilynyt nykyaikaan, mutta se tunnetaan siitä tehtyjen roomalaisaikaisten kopioiden kautta.


title: Athene ja Marsyas

text: Veistoksen aiheena on kreikkalaisen mytologian kertomus, jossa Athene on juuri keksinyt aulos-huilun, mutta heittänyt sen maahan kavahdettuaan omaa ilmettään sitä soitettaessa. Soiton paikalle houkuttama Marsyas haluaa huilun itselleen. Alkuperäinen veistos on saattanut sijaita Ateenan Akropoliilla.


title: Erekhtheionin karyatidit

text: Erekhtheionin karyatidit on kuuden antiikin kreikkalaisen karyatidi-veistoksen ryhmä, joka on peräisin Erekhtheionin temppelistä Ateenan Akropoliilta. Veistoksista viisi on Ateenan Akropolis-museossa ja yksi British Museumissa. Niiden paikalla Erekhtheionissa on nykyisin kopiot.


title: Erekhtheionin karyatidit

text: Erekhtheionin karyatidit on veistetty noin vuonna 415 eaa. Ne ovat lajityypin mukaisia kore-tyyppisiä naishahmoisia veistoksia, jotka toimivat rakennuksessa pylväinä. Erekhtheionissa karyatidit muodostivat temppelin eteläsivulla eli Parthenonin puolella olevan siipirakennuksen kattoa tukevan pylväikön. Veistoksista neljä oli pylväikön pidemmällä eteläsivulla ja muut kaksi taempana lyhyemmillä sivuilla, yksi kummallakin puolella. Veistoksiin viitataan rakennukseen liittyvissä piirtokirjoituksissa nimellä "korai", ”neidot”. Siipirakennus, jossa karyatidit olivat, edusti mahdollisesti kuningas Kekropsin haudan näkyvää osaa, jolloin neitojen tarkoituksena oli mahdollisesti toimia eräänlaisina juomauhrinkantajina vainajalle. Nimitys ”karyatidit” on myöhempää perua. Se sai alkunsa, kun Vitruvius yhdisti Erekhtheionin neidot virheellisesti Lakonian Karyain naisiin. Tätä kautta kaikkia vastaavankaltaisia pylväitä kutsutaan edelleen karyatideiksi.


title: Erekhtheionin karyatidit

text: Veistokset on tehty Pentelikon-vuoren valkoisesta marmorista ja niiden korkeus on noin 2,3 metriä. Neidot on puettu peplokseen. Veistosten käsissä on todennäköisesti ollut juomauhriastiat, mutta kädet sen enempää kuin astiatkaan eivät ole säilyneet. Kullakin neidolla on pitkät hiukset, jotka laskeutuvat taidokkasti palmikoituina pitkin selkää. Veistokset ovat muutoin lähes samanlaisia, mutta jokaisessa hiukset on palmikoitu eri tavalla todennäköisesti aikakauden aitojen hiustyylien mukaisesti. Pylväidensä kapiteelia karyatidit kantavat kuin koria päänsä päällä.


title: Erekhtheionin karyatidit

text: Lordi Elgin irrotutti ja vei Britanniaan yhden karyatideista vuonna 1801 samalla kuin vei itselleen suuren osan säilyneistä Parthenonin marmoriveistoksista. British Museumiin veistos hankittiin vuonna 1816. Sinne hankittu yksilö on säilynyt paremmin kuin Ateenaan jääneet, joita ilmansaasteet ovat myöhemmin vaurioittaneet. Toisaalta se on kärsinyt valkaisuyrityksistä. Ateenaan jääneet karyatidit siirrettiin Akropolis-museoon vuonna 1978 turvaan ilmansaasteiden aiheuttamilta lisävaurioilta. Nykyisin ne ovat uudessa Akropolis-museossa.


title: Haavoittunut amatsoni

text: Haavoittunut amatsoni oli taistelussa haavoittunutta amatsonia esittänyt antiikin kreikkalainen veistostyyppi. Samaa aihetta esittävän veistoksen tekivät tunnetuimpina Polykleitos, Feidias ja Kresilas. Veistokset eivät ole säilyneet nykyaikaan, mutta tyyppi tunnetaan lukuisten roomalaisaikaisten kopioiden kautta.


title: Haavoittunut amatsoni

text: Plinius vanhemman mukaan veistostyyppi syntyi, kun Efesoksen Artemiin temppeliin haettiin haavoittunutta amatsonia esittävää veistosta kilpailulla noin vuonna 450–425 eaa. Amatsonit olivat temppelin myyttisiä perustajia, ja myöhemmin Dionysos löi heidät paikalla taistelussa. Kilpailuun osallistui viisi kuvanveistäjää, mukana juuri Polykleitos, Feidias ja Kresilas; muista osallistujista tiedetään varmuudella Fradmon. Ainakin voittanut veistos sijoitettiin temppeliin tai sen lähelle.


title: Haavoittunut amatsoni

text: Säilyneet veistokset jaetaan kolmeen tyyppiin: Mattein tyyppi, jonka alkuperänä pidetään Feidiaan veistosta; Berliinin tyyppi, jonka alkuperänä pidetään Polykleitoksen amatsonia; sekä Capitoliumin tyyppi, jonka alkuperän uskotaan olevan Kresilaan työssä. Yhteistä veistoksille on se, että niissä amatsoni on kohottanut oikean kätensä päänsä yläpuolelle. Kädessä on ollut jokin esine, kuten keihäs tai muu ase, joka on useimmista kopioistakin kadonnut. Amatsoni on pukeutunut khitoniin, joka roikkuu sen verran, että paljastaa vasemman rinnan. Alkuperäiset veistokset oli tehty pronssista, kun taas säilyneet kopiot ovat marmorisia. Kopioita on usein entisöity eri määrin.


title: Louis Rwagasore

text: Prinssi Louis Rwagasore (10. tammikuuta 1932 – 13. lokakuuta 1961) oli burundilainen nationalisti ja poliitikko ja maansa kansallissankari. Hän oli toimi Burundin pääministerinä tehtävänään valmistella maan itsenäistyminen.


title: Louis Rwagasore

text: Louis Rwasogren isä oli kuningas Mwambutsa IV ja äiti kuninkaan ensimmäinen vaimo Thérèse Kayonga. Prinssi sai peruskoulutuksensa Ruandassa, Groupe Scolaire d`Astridassa. Hän jatkoi opintojaan jonkin aikaa yliopistossa Belgiassa. Hän lopetti opintonsa ryhtyäkseen johtamaan kotimaansa itsenäisyysliikettä. Hän halusi burundilaisten olevan myös taloudellisesti omavaraisia ja perusti maahan osuustoimintaliikkeen, jonka Belgian siirtomaaviranomaiset lakkauttivat vuonna 1958.


title: Louis Rwagasore

text: Vuonna 1961 perustettiin Union pour le progrès national -puolue (UPRONA) ja Rwasogre valittiin sen puheenjohtajaksi. Isä ei pitänyt poikansa politikoinnista, sillä oli sitä mieltä, että kuninkaalliset ovat politiikan yläpuolella. Hän nimitti Rwasogren Butanyeran päälliköksi, mutta tämä kieltäytyi, sillä halusi omistautua täydellisesti Burundin kansallisuusliikkeelle.


title: Louis Rwagasore

text: Rwasogre halusi osoittaa olevansa kaikkien burundilaisten pääministeri ja otti vuonna 1959 puolisokseen naisen, jonka uskottiin olevan hutu. Burundin kuninkaalliset olivat ganwoja, joiden katsottiin olevan tutseja. Rwasogren mielestä jako hutuihin ja tutseihin oli siirtomaaherrojen luoma keinotekoinen jako, jonka tarkoituksena oli pönkittää belgialaisten valtaa.


title: Louis Rwagasore

text: Vaimonsa Marie-Rose Ntamikevyon kanssa Rwasogre sai kaksi lasta. Hänellä oli myös muita suhteita, joista syntyi lapsia.


title: Louis Rwagasore

text: UPRONA-puolueen ensimmäinen puoluekokous pidettiin maaliskuussa 1960. Rwagasore vaati Burundille täyttä itsenäisyyttä Belgian vallasta. Lisäksi julistettiin kampanja, jossa burundilaisia kehotettiin boikotoimaan belgialaisia kauppoja ja lopettamaan verojen maksaminen. Kehotus kansalaistottelemattomuuteen oli belgialaisille viranomaisille liikaa. Rwagasore asetettiin kotiarestiin.


title: Louis Rwagasore

text: Tilapäisistä takaiskuista huolimatta UPRONA voitti Burundin lakiasäätävän kokouksen vaalit 8. syyskuuta 1961. Rwagasore nimitettiin pääministeriksi tehtävänään johtaa maata kohti itsenäisyyttä. Belgialaismielinen PDC (Parti Démocratique Chretien) kärsi murskatappion, millä oli vakavat seuraukset.


title: Louis Rwagasore

text: Ollessaan ruokailemassa 13. lokakuuta 1961 Hotel club du Lac Tanganyikassa Louis Rwagasore murhattiin. Murhaaja oli kreikkalaistaustainen Ioannis Kageorgis.


title: Louis Rwagasore

text: Kolme päivää Rwagasoren murhan jälkeen selvisi, että sen taustalla olivat belgialaismielisen PDC-puolueen johtohenkilöt Jean-Baptiste Ntizendereza ja Joseph Biroli. Lisäksi kävi ilmi, että Kageorgista ravintolassa avustaneet kolme miestä olivat PDC:n jäseniä.Rohkaisijoina ja tukijoina toimivat belgialaiset siirtomaaviranomaiset. Motiivina oli järjestää Burundiin sekasorto, jonka lopettamisesta hyötyisi PDC.


title: Louis Rwagasore

text: Vuonna 1970 Burundin ja Ruandan konfliktien tutkija René Lemarchand esitti teorian, että PDC:n sihteeri olisi oletettavasti kertonut Roberto Régnierielle, joka oli toiseksi korkein belgialainen siirtomaaviranomainen, että "prinssi Rwagasore pitää tappaa." Vähän ennen kuolemaansa Rwagaore oli esittänyt kovia syytöksiä kenraalikuvernööri Jean- Paul Harroyta ja kuutta muuta korkeaa viranomaista kohtaan. Murhasta teloitettiin Kageorgis. Ennen teloitustaan hän väitti teon todellisten tekijöiden olevan Harroy ja Régnier.


title: Louis Rwagasore

text: Belgialainen journalisti Guy Poppe julkaisi vuonna 2011 teoksen "Rwagasoren, Burundin Lumumban, kuolema" (De moord op Rwagasore de Burundese Lumumba) jossa hän esittää että murha tutkittiin huolimattomasti. Poliisi ei kuulustellut todistajia. Lisäksi tutkimuksia koskevat dokumentit ovat kadonneet Belgian ulkoministeriöstä ja kahta upseeria, jotka olivat matkustamassa todistamaan Burundiin uhkailtiin erottamisella.


title: Louis Rwagasore

text: Bujumbaran stadion on nimetty Prinssi Louis Rwagasoren stadioniksi ( "Stade du Prince Louis Rwagasore") ja sitä pitää kotikenttänään niin ikään Rwagasoren mukaan nimetty jalkapallojoukkue Prince Louis FC. Hänen monumentaalinen hautamuistomerkkinsä on Bujumbaran yläpuolisella kukkulalla. 13. lokakuuta, Rwagasoren kuolinpäivä, on Burundissa kansallinen muistopäivä. Hänen kasvonsa ovat Burundin 100 frangin setelissä.


title: Haavoittunut gallialainen

text:
Haavoittunut gallialainen on haavoittunutta sotilasta esittävä antiikin kreikkalainen marmoriveistos. Sen veisti mahdollisesti Agasias myöhäisellä hellenistisellä kaudella noin vuonna 100 eaa. Veistos löydettiin Deloksen Italialaisten agoralta. Nykyisin se on esillä Kansallisessa arkeologisessa museossa (sali 30) Ateenassa.
Veistos esittää gallialaista (galatialaista), joka on haavoittunut taistelussa jalkaansa, pudonnut oikealle polvelleen ja puolustautuu vihollista vastaan vasemmalla kädellään. Miehen vierellä on kypärä. Aihe oli hellenistisessä kuvanveistossa suosittu. Veistos on tehty paroslaisesta marmorista ja sen korkeus on 0,93 metriä.


title: Haavoittunut gallialainen

text: Samantyyppinen aihe esiintyy myös veistoksessa "Kuoleva gallialainen".


title: Kuoleva gallialainen

text:
Kuoleva gallialainen (myös "Kuoleva galatialainen") oli nimensä mukaisesti kuolevaa gallialaista (galatialaista) sotilasta esittävä antiikin kreikkalainen pronssiveistos. Alkuperäinen veistos on kadonnut. Se tehtiin todennäköisesti hellenistisellä kaudella noin vuonna 230–220 eaa. juhlistamaan Attalos I:n voittoa Anatoliassa asuneista gallialaisperäisistä galatialaisista. Veistos tunnetaan myöhempinä roomalaisaikaisina kopioina.
Veistos esittää gallialaisten armeijan torvensoittajaa, joka on haavoittunut taistelussa kuolettavasti. Aiemmin veistos tulkittiin usein kuolevaksi gladiaattoriksi, ja siksi se tunnetaan joskus myös tällä nimellä. Alkuperäinen veistos oli sijoitettu Pergamoniin. Sen veistäjä oli mahdollisesti Epigonos, joka teki Pergamonin akropoliille muita veistoksia samaan aikaan. Veistoksen tunnetuin kopio on Capitolium-museossa Roomassa. Se on tehty marmorista 100-luvulla jaa.


title: Kuoleva gallialainen

text: Samantyyppinen aihe esiintyy myös veistoksessa "Haavoittunut gallialainen".


title: Kyniskos

text: Kyniskos oli Polykleitoksen veistämä urheilijaa esittänyt antiikin kreikkalainen veistos. Alkuperäinen veistos, joka veistettiin klassisella kaudella noin vuonna 440 eaa., on kadonnut. Se tunnetaan myöhempien roomalaisaikaisten kopioiden perusteella.


title: Kyniskos

text: Veistos esitti alastonta nyrkkeilijänuorukaista, joka on kohottanut oikean kätensä seppelöidäkseen itsensä voittajan seppeleellä. Alkuperäinen veistos oli tehty pronssista ja sijoitettu Olympian pyhäkköalueelle.


title: Marino

text: Marino on kaupunki Rooman metropolikaupungissa, Lazion alueella Italiassa. Sen naapurikuntia ovat Grottaferrata, Castel Gandolfo, Albano Laziale, Rocca di Papa ja Ciampino. Vuoteen 1974 asti Ciampino oli Marinon kunnan osa. Kaupungissa on noin 43 000 asukasta.


title: Iso Kalajärvi

text: Iso Kalajärvi on Pirkanmaalla Ikaalisissa Sisätön Juhtimäellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Kalajärvi on osa Liesijoen aluetta.


title: Iso Kalajärvi

text: Järven pituus on 1,1 kilometriä, leveys 300 metriä ja sen pinta-ala on 23 hehtaaria. Se sijaitsee Juhtimäen pohjoispuolella Vähä Kalajärven itäpuolella. Järveen laskee seitsemän suo- tai metsäojaa. Idästä tuleva oja on Paattiladonmäen takana sijaitsevan Kaakkolammen ja sitä ympäröivien ojitettujen soiden laskuoja. Eteläpäässä laskee kolmen pikkulammen yhteinen laskuoja. Yksi lammista on nimeltään Haukilampi. Järven pohjoispuolella sijaitsevat kaksi laskuojatonta pikkulampea, joista toinen jää Ylöjärven puolelle. Ylöjärven raja ohittaa Iso Kalajärven pohjoispään 50 metrin etäisyydeltä. Rajan ylittävä suo-oja tuo myös nimettömän lammen vesiä Ylöjärven puolelta. Iso Kalajärven oma laskuoja lähtee länsirannan puolivälistä ja se juoksee kaivettuna ojana kaksi kilometriä ennen yhtymistään Vähä Kalajärven laskuojaan. Rantaviivan pituus on 2,8 kilometriä. Länsirannoille on rakennettu yksitoista vapaa-ajan asuntoa. Niille kulkee tiet Juhtimäeltä. Järven kaakkoispuolella sijaitsee kivilouhos.


title: Vähä Kalajärvi

text: Vähä Kalajärvi on Pirkanmaalla Ikaalisissa Sisätön Juhtimäellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä Kalajärvi on osa Liesijoen aluetta.


title: Vähä Kalajärvi

text: Järven pituus on 900 metriä, leveys 250 metriä ja sen pinta-ala on 15 hehtaaria. Se sijaitsee Juhtimäen pohjoispuolella jähellä Liesijokea. Järveen laskee kymmenen suo- tai metsäojaa. Yksi ojista on Iso Kalajärven laskuoja. Iso Kalajärveen laskee vuorostaan Kaakkolampi sekä kolme pienempää lampea. Järven oma laskuoja lähtee Viinikan kohdalta ja kulkee melko suureksi kaivettuna 2,7 kilometriä ennen laskemistaan Petäjäjärveen. Laskuojaan yhtyy alajuoksulla Kamppilampi. Rantaviivan pituus on 2,2 kilometriä. Järven pohjois- ja eteläpäissä sekä luusuassa ovat rannat soistunutta metsää, mutta muualla metsä on kuivaa. Järven ympäristössä sijaitsee kaksi kiinteistöä ja neljätoista vapaa-ajan asuntoa. Niille johtaa tiet Juhtimäeltä lähtevältä pohjoiseen kulkevalta tieltä, joka seuraa harjujaksoa, mikä erottaa Vähä Kalajärven Liesijoesta.


title: Sydäntenmurskaaja

text: Sydäntenmurskaaja ("The Heartbreak Kid") on Elaine Mayn ohjaama romanttinen musta komediaelokuva vuodelta 1972. Neil Simonin tekemä käsikirjoitus perustuu Bruce Jay Friedmanin novelliin ”A Change of Plan”. Elokuvan pääosia esittävät Charles Grodin, Cybill Shepherd, Jeannie Berlin ja Eddie Albert.


title: Sydäntenmurskaaja

text: Nuori New Yorkin juutalaismies Lenny (Grodin) menee naimisiin Lilan (Berlin, ohjaaja Elaine Mayn tytär) kanssa vanhanaikaisesti ilman avioliittoa edeltävää seksiä, tai muutakaan parempaa tutustumista. Nuoripari lähtee autolla häämatkalle Miami Beachiin, mutta jo matkalla Lennyä alkaa ärsyttää yhä useampi piirre nuorikossaan. Perillä Lila polttaa ihonsa ensimmäisenä päivänä ja jää toipumaan huoneeseen. Lenny kohtaa kiusoittelevan, upean blondin Kelly Corcoranin (Shepherd) ja huomaa rakastuvansa tähän nuoren vaimonsa sijasta. Kelly osoittautuu Minnesotasta kotoisin olevan miljonääriperheen tyttäreksi. Pian Lennyn uuden onnen tiellä tuntuu olevan enää pari pikkuasiaa: hän on juuri mennyt naimisiin, huoneeseen toistuvasti yksin jätetty Lila alkaa hermostua, hän ei ole varma onko Kelly tosissaan romanssin suhteen, ja Kellyn isä (Albert) inhoaa kaikkea Lennyssä.


title: Sydäntenmurskaaja

text: Peräänantamaton Lenny kuitenkin ottaa eron Lilasta ja matkustaa talviseen Minnesotaan tapaamaan Kellyä. Miljonääri-isä yrittää lahjoa Lennyn 25 tuhannella dollarilla jättämään Kellyn, mutta lopulta vietetään Lennyn ja Kellyn häitä.


title: Sydäntenmurskaaja

text: Charles Grodin oli roolistaan ehdolla Golden Globe -palkintoon parhaasta miespääosasta musikaali- tai komediaelokuvassa.


title: Sydäntenmurskaaja

text: Vuonna 2002 American Film Institute valitsi "Sydäntenmurskaajan" 100 kaikkien aikojen hauskimman amerikkalaiselokuvan listalleen. "The New York Timesin" kriitikot valitsivat se vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sydäntenmurskaaja

text: Vuonna 2007 Farrellyn veljekset toivat ensi-iltaan uuden version tarinasta nimellä "Sekaisin suhteessa".


title: Vyöhykeorakas

text: Vyöhykeorakas ("Hydnellum concrescens") on nahkaorakkaisiin kuuluva sieni, joka kasvaa yleensä kosteissa havumetsissä karikkeenlahottajana. Sen itiöemä on ruskea, reunasta vaaleampi, usein kiiltäväkin, ja yläpinnalla on sekä sisäkkäisiä vyöhykkeitä että säteittäisiä juomuja. Alapinta on suunnilleen samanvärinen, samoin hoikahko jalka. Piikit ovat hentoja ja ulottuvat johteisesti jalkaan. Itiöemän muoto on epäsäännöllisen suppilomainen, ja kasvaa päällekkäin ja limittäin toisten itiöemien kanssa. Malto on pehmeää eikä maussa ole karvautta. Haju on ominainen, seetripuumainen. Laji ei ole ruokasieni.


title: Lasse Nieminen

text: Lasse Nieminen (s. 29. elokuuta 1966 Jyväskylä) on suomalainen entinen jääkiekkoilija, pelipaikaltaan vasen laitahyökkääjä. Hän pelasi koko SM-liigauransa ajan JYPissä (aik. JyP HT) pelaten yhteensä 480 runkosarjaottelua tehopistein 124+108=232 ja keräten 158 jäähyminuuttia sekä 41 playoff-ottelua tehopistein 7+10=17 ja keräten kymmenen jäähyminuuttia. Nieminen pelasi urallaan myös Ruotsin alemmissa sarjoissa sekä Australiassa. Hän toimii nykyään JYPin C-nuorten SM-sarjajoukkueen apuvalmentajana.


title: Lasse Nieminen

text: Nieminen oli JyP HT:n kasvatti. Hän debytoi seuran miesten joukkueessa 17-vuotiaana I-divisioonassa kaudella 1983–1984. Kaudella 1984–1985 Nieminen pelasi siellä 16 runkosarjaottelua. JyP HT nousi kauden päätteeksi SM-liigaan, jossa hänen tulokaskautensa 1985–1986 toi 31 runkosarjaottelussa tehot 4+9=13. Neljännen SM-liigakautensa 1988–1989 päätteeksi Nieminen voitti SM-hopeaa.


title: Lasse Nieminen

text: Kaudeksi 1990–1991 Nieminen siirtyi Ruotsin kolmanneksi korkeimmalle sarjatasolle maan II-divisioonan Tranås AIF:ään. Hän oli tehoilla 43+27=70 joukkueen paras pistemies. Nieminen sijoittui koko sarjan maalipörssissä toiseksi edellään vain Nyköpings Hockeyn Scott Sanders sekä pistepörssissä kuudenneksi. Kaudeksi 1991–1992 hän palasi taas JyP HT:hen, jossa Nieminen voitti kauden päätteeksi SM-hopeaa. Kaudella 1994–1995 hän teki SM-liigan yhden kauden piste-ennätyksensä tehoilla 18+15=33, joilla Nieminen oli JyP HT:n paras maalintekijä ja kolmanneksi paras pistemies. Kaudeksi 1996–1997 hän palasi Tranåsiin pelaamaan Ruotsin I-divisioonaa.


title: Lasse Nieminen

text: Nieminen palasi kaudeksi 1997–1998 taas JYPiin. Hän toimi joukkueen varakapteenina. Kaudeksi 1998–1999 Nieminen jatkoi uraansa kotikaupungissaan I-divisioonajoukkue Diskoksen paidassa. Hän oli tehoilla 18+26=44 joukkueen toiseksi paras pistemies Pasi Sinikunnaksen jälkeen. Kesken seuraavan kauden 1999–2000 Nieminen siirtyi Ruotsin II-divisioonan Halmstad Hammersiin. Hänen pelaajauransa päättyi toistaiseksi tähän, mutta Nieminen palasi kaukaloihin vielä vuonna 2005, jolloin hän pelasi Australian AIHL-liigan Adelaide Avalanchessa. Nieminen eteni joukkueen kanssa finaaliin, mutta mestaruuden vei kuitenkin Newcastle North Stars lukemin 1-3.


title: Lasse Nieminen

text: Nieminen pelasi alle 20-vuotiaiden MM-kilpailuissa vuonna 1986 sekä alle 18-vuotiaiden EM-kilpailuissa vuonna 1984, jolloin hän jakoi kolmella osumallaan Suomen sisäisen maalipörssin voiton Jari Levosen kanssa.


title: Lasse Nieminen

text: Suomen A-maajoukkuetta Nieminen edusti Deutschland Cupissa vuonna 1993.


title: Lasse Nieminen

text: Kaudella 2015–2016 Nieminen toimi JYPin B2-nuorten SM-sarjajoukkueen apuvalmentajana. Kaudeksi 2016–2017 hän siirtyi seuran C-nuorten SM-sarjajoukkueen apuvalmentajaksi.


title: Lasse Nieminen

text: Niemisen pikkusisko Riikka Välilä kuului Naganon olympiakisojen 1998 naisten jääkiekon pronssijoukkueeseen ja hänet on valittu ensimmäisenä eurooppalaisena naispelaajana IIHF Hall of Fameen. Niemisen lanko ja Riikan aviomies on entinen SM-liigakiekkoilija Mika Välilä. Lassen ja Riikan veli Juha on pelannut pesäpalloa, kuten myös sisarusten isä Eero Nieminen.


title: Senna (elokuva)

text: Senna on Asif Kapadian ohjaama brittiläinen dokumenttielokuva vuodelta 2010, joka on palkittu Sundancen, Adelaiden ja Los Angelesin Film Festivaleilla 2011. Dokumentti kertoo Ayrton Sennan todellisesta, monille etäiseksi ja vieraaksi jääneestä sielunelämästä.


title: Korporatsioon Sakala

text: Korporatsioon Sakala (lyhennetään korp! Sakala) on virolainen korkeakouluopiskelijoiden akateeminen miesjärjestö (opiskelijajärjestö), joka on perustettu Tarton yliopiston yhteyteen 14. marraskuuta 1909. Korp! Sakala on Hämäläis-Osakunnan ystävyysjärjestö.


title: Korporatsioon Sakala

text: Korp! Sakalalla on toimintaa ja omat talot Tartossa ja Tallinnassa. Tarton talon ovat suunnitelleet Armas Lindgren ja Wivi Lönn.


title: Puijonsarven koulu

text: Puijonsarven koulu on Kuopion Päivärannassa sijaitseva suomenkielinen yhtenäiskoulu (luokka-asteet 1–9). Koulua käy noin 440 oppilasta. Samassa rakennuksessa toimii myös päiväkoti ja annetaan esiopetusta.


title: Partaorakas

text: Partaorakas ("Hydnellum mirabile") on nahkaorakkaisiin kuuluva metsäsieni, jonka itiöemä on melko kookas. Se on vaaleanruskean tai oliivinsävyinen, karvainen. Alapinnalla on kapea piikistö. Alapinta ja jalka ovat suunnilleen lakin väriset. Laji on erikoistunut vanhoihin metsiin, ja se on vaarantunut, uhanalainen (VU).


title: Islantilainen maatiaiskana

text: Islantilainen maatiaiskana (Íslenska landnámshænan) on kanarotu. Se on luonteeltaan aktiivinen ja sopeutunut hyvin ankariin olosuhteisiin.


title: Islantilainen maatiaiskana

text: Eurooppalaisten kanapopulaatioiden perimää vertailleessa tutkimuksessa todettiin, että islantilainen maatiaiskana on sukua pohjoisafrikkalaiselle beduiinikanalle. On päätelty, että se polveutuu kanoista, joita viikingit veivät Islantiin Välimeren alueelta.


title: Vehmersalmen koulu

text: Vehmersalmen koulu on Kuopion Vehmersalmella toimiva suomenkielinen yhtenäiskoulu (luokka-asteet 0–9), jossa annetaan myös esiopetusta. Koulun alakoulua käy lukuvuonna 2016–2017 noin 130 ja yläkoulua 60 oppilasta. Koulun käytössä on kolme eri rakennusta.


title: Länsi-Puijon koulu

text: Länsi-Puijon koulu on Kuopion Rypysuolla sijaitseva suomenkielinen alakoulu (luokka-asteet 1–6). Koulua käy noin 200 oppilasta (2016–2017).


title: Elävät Kivet -seurakunta

text: Jämsän Elävät Kivet -seurakunta (Jämsän seudun Elävät kivet ry) on itsenäinen kristillinen seurakunta, joka on perinteisiin tunnustuskuntiin sitoutumaton yhteisö. Seurakunnan nimi viittaa raamatulliseen vertauskuvaan Jeesuksesta ensimmäisenä elävänä kivenä sekä uskoville osoitettuun kehotukseen rakentua itsekin elävinä kivinä hengellisesti. Tämä löytyy Raamatusta 1. Pietarin kirjeen luvusta 2 jakeista 4-5. Seurakunnan toimintamuotoina ovat pääasiassa jumalanpalvelukset ja rukouskokoukset.


title: Elävät Kivet -seurakunta

text: Virallisesti Jämsän seudun Elävät kivet ry on aloittanut toimintansa itsenäisenä paikallisseurakuntana tammikuussa 2009. Paikallinen pastoripari Sami ja Tiina Hartikainen siunattiin tehtäväänsä jo aikaisemmin elokuussa 2008. He johtavat työtä edelleen. Ennen tätä Jämsän seurakuntatyö oli osana Hirvaskankaan Elävät kivet ry:n toimintaa noin kymmenen vuoden ajan.www.elavatkivet.net


title: Veikselin aluepiiri

text: Veikselin aluepiiri tai Veikselin maakunnat oli vuosina 1867–1915 Venäjään kuulunut alue, joka käsitti nykyisen Puolan keskeisimmät osat. Nimitys tuli käyttöön, kun Kongressi-Puolan autonomiaa oli marraskuun kansannousun (1830–1831) jälkeen rajoitettu ja tammikuun kansannousun (1863–1864) jälkeen se oli lakkautettu kokonaan ja alue liitetty osaksi Venäjän keisarikuntaa.


title: Veikselin aluepiiri

text: Vuonna 1831 marraskuun kansannousun jälkeen Puolan kuningaskunnan perustuslaki kumottiin ja Puolan armeija, parlamentti (Sejm) ja paikallinen itsehallinto lakkautettiin. Vuonna 1815 vahvistettu valtiosääntö korvattiin huomattavasti vähemmän vapaamielisellä "orgaanisella statuutilla", jota ei koskaan pantu kaikilta osin toimeen. Myös maan kaikki yliopistot suljettiin, ja ne avattiin vasta useita vuosia myöhemmin kokonaan venäjänkielisinä korkeakouluina.


title: Veikselin aluepiiri

text: Lyhyen aikaa maalla oli oli vielä jonkinasteinen autonomia. Sillä oma valuutta, złoty, pysyi käytössä, ja hallintoneuvostolla pysyivät jotkin sen erioikeuksista, joskin se oli venäläisen kuvernöörin ja maamarsalkka Ivan Paskevichin suorassa valvonnassa. Kuitenkin jo vuonna 1832 maan oma valuutta ja tulliraja poistettiin, ja siellä jo silloin käytössä ollut metrijärjestelmä korvattiin vanhoilla mittayksiköillä. Myös Puolan oma rikoslaki kumottiin ja maassa tuli voimaan Venäjän rikoslaki, jota itse asiassa oli jo sovellettu kapinan kukistamisesta lähtien. Myös katolinen kirkko joutui vainojen kohteeksi, ja useimmat luostarit suljettiin ja kansallistettiin. Vuonna 1839, Polotskin synodin jälkeen, Puolan kreikkalaiskatolinen kirkko lakkautettiin itsenäisenä kirkkokuntana ja liitettiin Venäjän ortodoksiseen kirkkoon.


title: Veikselin aluepiiri

text: Vuoden 1837 jälkeen kaikki Puolan voivodikunnat muutettiin kuvernementeiksi, jotka olivat Venäjään kuuluneita, suoraan keisarin alaisia hallintoalueita.


title: Veikselin aluepiiri

text: Vuoden 1863 tammikuun kansannousun jälkeen ryhdyttiin toimenpiteisiin Puolan alueella sijainneiden kuvernementtien hallinnollisen venäläistämisen saattamiseksi päätökseen. Maan autonomia lakkautettiin kokonaan. Toisaalta samalla puolalaiset talonpojat vapautettiin maaorjuudesta.


title: Veikselin aluepiiri

text: Vuonna 1867 toteutetut uudistukset sitoivat Kongressi-Puolan entistä tiiviimmin Venäjän keisarikunnan hallintokoneistoon. Sen melko suuret kuvernementit jaettiin pienempiin, ja samalla muodostettiin uudet alemman tason hallintoalueet, gminat. Kuvernementteja oli 10, joista viisi oli Veikselin itäpuolella: Suwałkin (), Łomżan, Płockin (), Sielden () ja Lublinin () kuvermenentit, viisi länsipuolella: Kaliszin (), Varsovan (), Piotrkóvin (), Radomin ( ja Kielecen () kuvernementit. Samaan aikaan Puolan vaakuna poistettiin käytöstä.


title: Veikselin aluepiiri

text: Vaikka Puolan kuningaskuntaa ei tämän jälkeen ollut enää olemassa erillisenä valtiona, Venäjän keisareilla säilyi kuitenkin edelleen myös Puolan kuninkaan arvonimi.


title: Veikselin aluepiiri

text: Veikselin aluepiiri oli vuoteen 1875 saakka varakuningaskunta. Sen jälkeen siitä tuli kenraalikuvernöörikunta, jonka hallintoa johti Varsovan kenraalikuvernööri.


title: Veikselin aluepiiri

text: Venäjän kieli tuli 1880-luvulla Veikselin aluepiirin viralliseksi kieleksi. Samalla puolan kielen käyttö sekä virastoissa että opetuksessa kiellettiin. Vuonna 1905 puolan kielen käyttö kuitenkin sallittiin jälleen yksityisissä kouluissa.


title: Veikselin aluepiiri

text: Nimi Veikselin aluepiiri otettiin virallisissa asiakirjoissa käyttöön vuonna 1888, joskin satunnaisesti sitä oli käytetty jo vuonna 1883.


title: Veikselin aluepiiri

text: Vuonna 1893 Płockin ja Łomżan kuvernementeista siirrettiin pieniä alueita Varsovan kuvernementtiin. Vuonna 1912 perustettiin uusi Chełmin kuvermenentti eräistä Siedlcen ja Lublinin kuvernementteihin aiemmin kuuluneista alueista. Se kuitenkin erotettiin pian Veikselin aluepiiristä ja muutettiin osaksi Venäjän lounaista aluepiiriä, jotta alueen venäläistäminen kävisi entistä helpommin.


title: Veikselin aluepiiri

text: Ensimmäisen maailmansodan aikana Venäjän sotajoukot vetäytyivät Puolan alueelta vuonna 1915. Alueen miehittivät Saksa ja Itävalta-Unkari, jotka vuonna 1916 julistivat perustetuksi Puolan kuningaskunnan. Vuonna 1918 Venäjä luovutti Brest-Litovskin rauhansopimuksella koko Puolan alueen Saksalle. Kun Saksa kuitenkin saman vuoden lopulla hävisi sodan, julistettiin uusi Puolan valtio historiallisine rajoineen perustetuksi 11. marraskuuta 1918.


title: Laattasilta

text: Laattasilta on siltatyyppi, jossa sillan päällysrakenten kantava osa on vaakasuora, tasomainen, leveyteen verrattuna suhteellisen ohut rakenne. Laattasiltoja käytetään lyhyillä jänneväleillä, esimerkiksi Tie- ja vesirakennushallituksen alkuaikoina 1920-luvulla vanhoja puusiltoja korvattiin teräsbetonisilla laattasilloilla, jotka voitiin rakentaa jopa vanhojen kivirakenteisten maatukien varaan. TVH:n siltajaosto laati tyyppipiirustukset 1–5 metrin jännevälisille silloille, joista lyhyempiä käytettiin rumpujen rakentamisessa. Nämä laattasillat olivat pitkäikäisiä ja kun tietä oli levennettävä, vanhaa siltaa ei tarvinnut purkaa vaan se jäi uuden leveämmän sillan osaksi.


title: Laattasilta

text: 1970-luvulla ilmestyneessä teoksessa "Liikenne ja väylät" on siltatyypin valintaa käsittelevässä kohdassa annettu teräsbetonisen laattasillan tyypilliseksi jänneväliksi yksiaukkoiselle sillalle 2–22 metriä ja jatkuvalle laattasillalle 6–28 metriä.